
Iubite Părinte Leon, 


„„M-a bucurat volumul de Teatru 
proaspăt apărut, în mare parte inspirat din 
paginile Scripturii. Sunt în posesia şi a 
celorlalte volume apărute anterior. Îți 
mulțumesc pentru neuitare şi voi fi bucuros 
să primesc în continuare tot ce vei mai 
publica. Vechiul Testament se dovedeşte o 
foarte bună şi bogată sursă de inspiraţie. 
Bibliografia vechitestamentară va folosi cu 
siguranţă tinerilor elevi şi studenţi în 
Teologie. 

Dumnezeu să-ţi ţină harul! 


Pr. Prof. Univ, 
Dr. Dumitru Abrudan 


Pr. dr. LEON DURĂ 


Prolog* 


Boaba aprinsă de muştar sărea pe 
obrazul îmbujorat al evreului care citea din 
Tora. Hârtia  îngălbenită semăna cu o 
scrisoare păstrată într-o laviţă de război. 
Afară ningea şi vorbele sacre aminteau (celor 
încarceraţi) de înmormântare unui popor. 
Haina lui neagră devenise cenuşie. În 
buzunarul ei găsise câteva pagini din Tora. 
Norişorul de praf de pe caldarâmul din faţa 
sinagogii (care era în flăcări) ascunsese 
steaua în şase colţuri şi paginile cu pricina. 
Iosua măsura camera-holocaust cu privirea, 
rostogolind printre coloanele de maşini 
militare cuvântul lui Iahve. Încarcerat pe 
motiv că este evreu, Iosua, fără să ştie, deve- 
nea ardere de tot pentru istoria evreiască a 
suferinţei. Mirosul de bună  mireasmă 
duhovnicească trebuia să iasă (de această 
dată) pe furnalele crematoriului electric. 
Acum, în lagărul de concentrare, se întâmpla 
cu el ceva de neînchipuit. El, evreu ateu, 
simţea cum un grăunte de muştar încolţea în 
inima-i obosită. Moise urca pe munte şi odată 
cu el nădejdea unui popor ales. Fiecare 
pagină citită din Tora, îl ducea pe Iosua la 


* Vezi Pr. dr. Leon Dură, Pomul vieţii, Edit. Logos, 
Rm. Vâlcea, 2005, p. 33 ş.u. 

poalele muntelui Sinai. Fără reflexe 
condiţionate, mută foile dintr-o mână în alta şi 
începu să scrie pe dosul lor: 

«Miez de fiinţă divină încărcat de lumină, 
aşează-Te pe policandru, vorbeşte-mi în taină, 
asemenea gândului ascuns, în care fericirea 
se risipeşte, precum timpul în univers. Muzica 
altarului divin aduce roua pe pământ, ropote 
de ploaie spală piatra în care Tu ai cioplit 
Legea. Se vede şi acum muntele Sinai 
fumegând. Din clipă în clipă, cad din Cer 
bucăţi de stele poleite în iubire. Tremură în 
mine întreg universul creat de Tine, mâna 
care o ţin ascunsă între stele. Departe, în Cer, 
aproape de Tine, un copil e mângâiat de 
îngeri îmbrăcaţi în iubire eternă. Numai 
acolo, pe înălţimi de munte, „a rostit Domnul 
înaintea lui Moise”: 

„Eu sunt Domnul Dumnezeul tău, care te- 
a scos din pământul Egiptului şi din casa 
robiei. 

Să nu ai alţi dumnezei afară de Mine. 

Să nu-ţi faci chip cioplit... Să nu te 
închini lor. 

Să nu iei numele Domnului Dumnezeului 
tău în deşert... 

Adu-ţi aminte de ziua odihnei, ca s-o 
sfințeşti. 

Cinsteşte pe tatăl tău şi pe mama ta... 

Să nu ucizi! 

Să nu fi desfrânat! 

Să nu furi! 

Să nu mărturiseşti strâmb împotriva 
aproapelui tău! 

Să nu doreşti casa aproapelui tău.... şi 
nimic din câte are aproapele tău.” 

Sunt năpădit de raze de lumină cerească 
şi blocuri mari de piatră se rostogolesc... Jos, 
la poale de munte, un Templu, locuit de 
heruvimi şi serafimi, sfidează moartea şi 
aşteaptă sacrificiul împăcării. Poporul se 
opreşte din mers şi culege mana cerească; e 
ospăţul pregătit de îngerii Domnului într-o 
clipă de detaşare şi de aducere aminte; 
deşertul găzduieşte poporul ales. 

Miez de fiinţă divină încărcat de lumină, 
aşează-Te pe policandru, vorbeşte-mi în taină 
de acest popor ales de Dumnezeu; învăţă-mă 
să devin lumină. 

„lar Muntele Sinai fumega tot, Se 
pogorâse Dumnezeu pe el în foc; şi se ridica 
de pe el fum, ca fumul dintr-un cuptor, şi tot 
muntele se cutremura puternic.” 

Triumfa iubirea în pustie, candelabrul cu 
şapte braţe apropia Cerul de pământ; lumina 
învingea întunericul, iar satana se ducea-n 
adânc; se făcea nevăzut.» 

Mâinile lui Iosua căzură neputincioase. 
Se simţea ca un pomişor în plină furtună. 
Emoţionat, încercă să îngenunche; se simţea 
cu adevărat îngenuncheat. Afară se auzeau 
lătrăturile sălbatice ale câinilor de pază. 

Cuprins de o mare tristeţe, vru să se aşeze... 
Ochii lui se opriră cu repeziciune peste 
paginile sacre căzute pe pământ. Abia înţe- 
legea ce se întâmplă cu el; când citii: 

„Eu sunt Dumnezeul tatălui tău, 
Dumnezeul lui Avraam şi Dumnezeul lui Isaac 
şi Dumnezeul lui lacov!... Eu voi fi cu tine...” 

Iosua îşi dădu (deodată) seama că, 
pentru el, cuvintele acelea au devenit Lege... 
În sfârşit şi-a amintit că este evreu; că este 
ales de Dumnezeu! 

I 


Din mulțimea popoarelor lumii antice şi 
contemporane, poporul evreu îşi revendică 
chemarea de: popor ales de Dumnezeu. (vezi 
Facerea cap. 12) Nici un alt neam nu-şi poate 
demonstra legătura fințială (istorică) cu Crea- 
torul, aşa cum (a fācut) face Israel. El 
împleteşte actul sacru al revelaţiei cu ieşirea 
patriarhului Avraam din Urul Caldeei, 
continuând periplul istoric cu cele 12 seminţii 
ale patriarhului Iacov (Israel) în Canaan. Ţara 
promisă de Yahve lui Israel. «Acolo S-a arătat 
Domnul lui Avram şi l-a zis: Ţara asta o voi 
da urmaşilor tăi» (Facerea 12, 7). «De acolo a 
pornit el spre muntele care e la răsărit de 
Betel, şi şi-a întins acolo cortul aşa, încât 
Betelul era la apus, iar Hai, la Răsărit. A zidit 
acolo un jertfelnic Domnului şi s-a închinat 
Domnului, Celui ce i Se arătase» (Facerea 
12, 8). De acum începe istoria scrisă a 
poporului evreu, iar ridicarea jertfelnicului de 
către Avraam - «Celui ce i se arătase» - 
rămâne mărturie pentru ceea ce avea să 
devină fiii celui ales de Dumnezeu: „izvor de 
binecuvântare” (Facerea 12, 2). 

Prin jertfelnic, Domnul se făcea prezent 
(continuu) în faţa ochilor patriarhului Avraam. 
Alegerea locului de zidire a jertfelnicului nu 

era întâmplătoare. Avraam continua tradiţia 
istorică a umanităţii în devenire. Jertfa lui 
Cain şi cea a lui Abel - primii copii ai 
protopărinţilor - a fost adusă pe înălțimile 
colinelor. Cuvintele adresate de Cain către 
fratele său, Abel, ne fac să deducem forma re- 
liefului pe care a fost adusă „jertfa lui 
Dumnezeu”. (vezi Facerea cap. 4: „să ieşim la 
câmp!”) 

Rătăcirea lui Cain a făcut ca răutatea 
oamenilor să se mărească pe pământ şi inima 
lor să se îndrepte spre cele rele şi neplăcute 
Creatorului. Numai apa potopului avea să 
spele ruşinea urmaşilor lui Cain. 

După încetarea potopului: «...a făcut Noe 
un jertfelnic Domnului...», tot pe culmile 
înalte, potrivit tradiţiei. (Vezi Paul Johnson, O 
Istorie a Evreilor, Edit. Hasefer, Bucureşti, 
2003). O singură dată «oamenii au găsit în 
ţara Sennar un şes şi au descălecat acolo» 
pentru a face «un turn al cărui vârf să ajungă 
la cer» (Facerea 11, 2, 4). Nu se arăta slava, 
măreţia Creatorului, prin colina înaltă a 
patriarhului Avraam. Şesul, micimea 
oamenilor în faţa Domnului, încerca să se 
ridice printr-un turn la ceruri, pentru ca ei să- 
şi facă „faimă”. Se anula astfel raportul dintre 
creatură şi Creator. De aceea: «i-a împrăştiat 
Domnul de acolo în tot pământul şi au încetat 
de a mai zidi cetatea şi turnul» (Facerea 11, 
8). 

Sfânta Scriptură a Primului Testament ne 
prezintă altarele de jertfă ridicate pe vârfuri 
de coline de către patriarhii: Avraam, Isaac, 
lacov - ca pe nişte locuri binecuvântate, 
sacre, prin intermediul cărora se făcea ce-i 
plăcut înaintea lui Dumnezeu (Facerea 17, 1). 

După revenirea poporului evreu în 
Canaan, din exilul egiptean, Cortul Sfânt va fi 
aşezat în Silo şi apoi în Betel (Casa 
Domnului); tot pe vârfuri de coline. Colina 
sublinia măreţia Creatorului şi nicidecum 
apropierea (prin înălţimea colinei) de ceruri. 
Domnul Dumnezeu al poporului ales sălăşluia 
pe aripile întinse ale heruvimilor care 
străjuiau Chivotul Legii din Sfânta Sfintelor, 
din Cortul Sfânt. 

Ca o confirmare hotărâtoare a acestei 
practici, Templul lui Solomon - construcţie 
cerută de Dumnezeul Savaot (I Paralipomena 
cap. 17) - va fi zidit pe muntele (colina) 
Moria, Muntele Sionului; măreţia Domnului 
Savaot (II Regi cap. 24; II Paralipomena 3, 1). 

«Solomon - scrie un teolog al Istoriei 
Religiilor - şi-a construit templul pe un 
pinten stâncos al muntelui Sion. Acesta era 
deja un loc sacru în tradiţia iebusită, având 
aceeaşi semnificaţie cosmică ca şi misteriosul 
munte  [afon din nord, din mitologia 
cannaneiană, care era casa lui El-Elyon.» 

Textul biblic din Cartea I Cronici cap. 28, 
v. 10-19 ne aduce la cunoştinţă faptul că 

David a fost ales de Domnul să zidească 
„locaş sfinţeniei Lui”. «Dar pentru că David 
era un rege militar, iar Templul era dedicat 
păcii, Dumnezeu nu i-a îngăduit lui David să-l 
zidească. Această sarcină i-a fost încredinţată 
fiului său, Solomon» (Max I, Dimont Evreii, 
Dumnezeu şi Istoria, Edit. Hasefer, Bucureşti, 
1997, p. 55). 

Înţelegem noi, oameni ai mileniului trei, 
că ceea ce urma să zidească regele Solomon 
era  locaşul Domnului, cerut de  Insuşi 
«Dumnezeul lui Avraam, Dumnezeul lui Isaac, 
Dumnezeul lui Iacov» (Ieşirea 3, 15). 

Focul ceresc care s-a pogorât pe jertfele 
de împăcare aduse de regele David (pe 
jertfelnicul ridicat pe aria cumpărată de 
proroc de la Aravna lebuseul (I Cronici 21, 
15-26), precum şi prezenţa norului care a 
umplut Templul Domnului - după ce a avut 
loc sfinţirea locaşului Domnului Savaot - 
confirmă hotărârea Celui Preaînalt de a I se 
zidi „locaş sfinţeniei Lui”. 

Potrivit unui exeget român, «o dată 
identificată aria lui Ornan cu locul Templului, 
Cronicarul înfăptuieşte o a doua abordare 
midraşică, numai puţin importantă decât 
prima, adică identificarea locului Templului 
cu muntele Moria, locul vestitei jertfe a lui 
Abraham (cf. Facerea 22, 2-14), identificare 
ce era de fapt admisă ca atare de toţi în pe- 
rioada postexilică» (Vladimir Petercă, Regele 

Solomon în Biblia ebraică şi în cea grecească. 
Contribuţii la studiul conceptului de midraş, 
Edit. Polirom, laşi, 1999, p. 86). ` 

Faptul că prin teofanie, Domnul Însuşi 
participa la zidirea Templului de pe muntele 
Moria, Muntele Sionului, ne îndreptăţeşte să 
susţinem sintagma: Muntele Sionului - 
Centrul Sacru al Universului. 

Locurile considerate sacre de către 
populațiile păgâne antice se identificau cu 
prezența imanentă a unei divinități plăsmuite 
tere. În Templul de la Ierusalim avem de a 
face (şi astăzi) cu prezența reală a Domnului 
Savaot. Dumnezeul cel Adevărat, Unic şi 
Etern: Dumnezeul patriarhului Avraam: «Eu 
sunt Dumnezeul cel Atotputernic; fă ce-i plă- 
cut înaintea Mea şi fii fără prihană» (Facerea 
17, 1). (Vezi Rev. Prof. Dr. Dură Nicolae, Le 
Régime de la Synodalite selon la législation 
canonique conciliere, oecuménique, du Ji 
millénaire, Edit. Amtist 92, Bucureşti, 1999). 

Considerat centrul universului şi „asix 
mundi” de către fiii lui Avraam de 
pretutindeni, Templul din lerusalim devenea 
esenţa vitală a poporului evreu; locaşul sacru 
în care sălăşluia Domnul: «Fi-va locaşul Meu 
la ei şi voi fi Dumnezeul lor, iar ei vor fi 
poporul Meu. 

Atunci vor şti popoarele că Eu sunt 
Domnul Care sfinţeşte pe Israel, când locaşul 

Meu va fi veşnic în mijlocul lor» (Ilezechiel 37, 
27-28). 

Mai mult, «Legenda spune că asemenea 
embrionului care se dezvoltă din mijloc spre 
exterior, tot aşa Dumnezeu construieşte 
pământul concentric, în jurul acestei Pietre, 
Centrul Pământului. Şi aşa cum embrionul îşi 
primeşte hrana din centru, aşa întregul 
pământ primeşte apele ce-l hrănesc, din 
mijlocul său. Apele Adâncului şerpuiesc sub 
Piatra de Temelie la o adâncime de o mie de 
COD, şi mai jos atinge trunchiul creat de el, 
după cum spune legenda, în zilele creaţiei. 
Astfel, când libaţiunile s-au scurs din cupe pe 
altar, ele au ajuns imediat în apele Adâncului, 
îndeplinindu-şi misiunea. Observăm aici un 
întreg complex de idei, care leagă structurile 
şi ritualurile Templului cu creaţia şi hrănirea 
întregului univers, dar ca centru sau ca piatră 
de temelie, Templul şi Muntele Sion ocupă 
poziţia de centru a tuturor lucrurilor» (Pr. Dr. 
loan Stancu, Templul din Ierusalim. 
Fenomenologia Spațiului Sacru, Edit. Tiparg, 
Piteşti, 1999, p. 31). 

Considerat viața însăşi a poporului evreu, 
comparaţia cu „embrionul care se dezvoltă” 
din mijloc spre exterior, cu construirea de 
către Dumnezeu a pământului (concentric) în 
jurul Pietrei pe care a fost zidit Templul, ră- 
mâne grăitoare până astăzi, la început de 
mileniu trei. Faptul că evreii sunt încredinţaţi 

- ca popor ales - că rezidirea Templului din 
Ierusalim (cel de-al treilea) este o datorie 
sfântă a fiecărui israelian, oriunde ar trăi el, 
ne face să înţelegem cuvintele profetului 
Amos: «În ziua aceea voi ridica cortul cel 
căzut al lui David şi voi drege spărturile lui şi 
dărâmăturile le voi ridica la loc şi-l voi zidi ca 
în vremurile cele dintru început (...)» (Amos 
9, 11). Numai atunci poporul ales va zice 
odată cu profetul Avacum: «eu voi tresălta de 
veselie în Domnul, bucura-mă-voi de Dumne- 
zeu, Mântuitorul meu!» (Avacum 3, 18). 

Până la împlinirea acestor profeţii, 
poporul biblic, şi împreună cu el: popoarele 
lumii, vor trăi (an de an) abandonul Celui 
Atotputernic, pacea se va lăsa aşteptată pe 
pământ, pentru că „jertfa cea de-a pururi” a 
încetat, iar „urâciunea pustiirii” se face tot 
mai prezentă printre neamurile care au primit 
pe Hristos. Piatra din capul unghiului (cf. 
Fapte 4, 15; Efes. 2, 20), lisus Hristos, 
rămâne Fiul Omului, Fiul lui Israel. Întreabă 
Apostolul Pavel: «Oare lepădat-a Dumnezeu 
pe poporul Său?» Şi răspunde (tot Apostolul): 
«Nicidecum!» (Romani 11, 1). Dacă refuzăm 
să acceptăm acest adevăr scripturistic, atunci 
trebuie (creştinii şi musulmanii) să ne 
pregătim să primim şi consecinţele. Iată ce ne 
spune profetul Daniel: «Va mai ţine o vreme, 
vremuri şi jumătate de vreme, iar când se va 
isprăvi de sfărâmat puterea poporului celui 

sfânt, atunci vor lua sfârşit toate acestea (...) 
şi va începe urâciunea pustiirii (...) Dar în 
vremea aceea, poporul tău va fi mântuit şi 
anume oricine va fi găsit scris în carte» 
(Daniel cap. 12). 

Creştinii au legat viziunea profetică din 
Apocalipsă, asupra Ierusalimului şi Templului 
(cf. Apocalipsa 21, 2, 22), de proorocia despre 
Iuda şi Ierusalim a profetului mesianic Isaia, 
care zice: «Fi-a în vremurile cele de pe urmă, 
că muntele templului Domnului va fi întărit 
peste vârfurile munţilor şi se va ridica pe 
deasupra dealurilor. Şi toate popoarele vor 
curge într-acolo. 

Multe popoare vor veni şi vor zice: Veniţi 
să ne suim în muntele Domnului, în casa 
Dumnezeului lui Iacov, ca El să ne înveţe căile 
Sale şi să mergem pe cărările Sale. Căci din 
Sion va ieşi legea şi cuvântul lui Dumnezeu 
din Ierusalim. 

El va judeca neamurile şi la popoare fără 
de număr va de legile Sale. Preface-voi săbiile 
în fiare de pluguri şi lăncile lor în cosoare. 
Nici un neam nu va mai ridica sabia împotriva 
altuia şi nu vor mai învăţa războiul. 

Voi, cei din casa lui lacov, veniţi să 
umblăm în lumina Domnului!» (Isaia 2, 2-5). 

Observăm, noi, creştini ai mileniului trei, 
că omenirea (încă) n-a prefăcut tancurile în 
tractoare şi nici rachetele de război în 
autobuze... Iar fiii lui Israel (încă) mai 


18 


ÎMPĂRĂȚIA CERURILOR 


aşteaptă venirea lui Mesia; într-un Templu 
nou, pe Muntele Domnului Savaot, Muntele 
Sionului - Centrul Sacru al Universului. 

II 


În Apusul Europei, Thomas Robert 
Maltus (1766-1834), preot anglican, s-a impus 
prin teoria care-i poartă şi astăzi numele: 
maltusianismul. 

Prin ce se remarca teoria maltusianistă şi 
ce aducea nou într-o Europă ieşită dintr-un Ev 
Mediu capricios şi plin de războaie, vom 
încerca să explicăm în cele ce urmează. 

Thomas Robert Maltus, după căutări 
constante, atât în plan religios cât şi filosofic 
şi economic, se declară (deschis) pentru 
război; împotriva  înmulţirii ` neamului 
omenesc. Teoria lui încerca să explice 
neputinţa terrei de a alimenta o populaţie 
care creşte în ordine geometrică, respectiv: 1, 
2, 4, 6, 8, 10 etc.; în timp ce resursele de 
hrană necesare exploziei demografice cunosc 
o creştere aritmetică: 1, 2, 3, 4, 5, 6, 7 etc. 
Această ` neconcordanţă existentă între 
creşterea populaţiei pe terra şi resursele de 
hrană necesare atrage după sine un haos 
total la nivel planetar. 

Preotul anglican, prin teoria 
maltusianistă, aducea şi antidotul necesar 
respectivei neconcordanţe. Potrivit lui, răz- 
boiul provocat la comandă ar diminua riscul 
suprapopulării terrei şi astfel s-ar rezolva 

problema alimentară a populaţiei 
supraviețuitoare. 

Teoria  anglicanului Thomas Robert 
Maltus a fost primită cu mare entuziasm de 
cercurile interesate să dezvolte industria de 
armament. Ceea ce va aduce teoreticianului 
gradul de profesor universitar în ştiinţele 
economice. (Apud Teologia Morală Ortodoxă - 
vol. II, Edit. I.B.M., Bucureşti, 1980). 

Şi la început de mileniu trei, teoria 
maltusianistă  reactivează prin adepţii 
neomaltusianişti, care sunt radicali şi cu totul 
împotriva perpetuării (în condiţii normale) a 
populaţiei pe terra. 

Neomaltusianismul recomandă ca 
metode diabolice: «frauda sexuală, manopere 
anticoncepţionale, avortul şi celibatul (...). 
Castrarea pe cale operatorie, sterilizarea chi- 
mică şi izolarea femeilor de bărbaţi până la o 
anumită vârstă» (Ibidem, pag. 146). 

Având ca puncte de reper Sfânta Tradiţie 
şi Sfânta Scriptură, un ierarh ortodox 
răspundea astfel provocării neomaltusianiste: 
«...Pronia divină îmbrăţişează toată natura şi 
pe oameni» (Ibidem, pag. 146) 

În Sfânta Evanghelie după Matei, 
Mântuitorul spune: «De aceea zic vouă: Nu vă 
îngrijiţi pentru sufletul vostru ce veţi mânca, 
nici pentru trupul vostru cu ce vă veţi 
îmbrăca; au nu este sufletul mai mult decât 
hrana şi trupul decât îmbrăcămintea (...), ştie 

doar Tatăl vostru Cel ceresc că aveţi nevoie 
de ele» (Matei 6, 25-34). 

Cu toate argumentele aduse de Biserică, 
atât din Sfânta Tradiţie (vezi: canoanele 9 şi 
10 de la Gangra; canoanele 2 şi 8 ale Sf. 
Vasile cel Mare; Tertulian-Apologeticum), cât 
şi din Sfânta Scriptură: «Fericiţi făcătorii de 
pace, că aceia fiii lui Dumnezeu se vor 
chema» (Matei 5, 9) - s-au ridicat voci care şi- 
au însuşit Legea Talionului ca punct de 
plecare pentru a ajunge la maltusianism şi 
neomaltusianism. 

zk zk 


* 


Ce este (de fapt) Legea Talionului? 

La capitolul 21 din Cartea Ieşirea ne vom 
opri asupra versetelor 24 şi 25: «Ochi pentru 
ochi, dintre pentru dinte, mână pentru mână, 
picior pentru picior, arsură pentru arsură, 
rană pentru rană, vânătaie pentru vânătaie». 
Aceasta este Legea Talionului! 

Când teologii creştini au încercat să facă 
o exegeză pertinentă şi conformă cerinţelor 
hermeneutice, ei au identificat Legea 
Talionului, drept legea care îndepărtează pe 
creştini de evrei şi pe Mântuitorul de Legea 
Veche. Afirmaţie (susţinem noi) cât se poate 
de falsă. 

Cunoaştem din scrierile eruditului evreu 
Josephus Flavius (sec. I d.Hr.) („Antichităţile 

ludaice şi Războiul Iudeilor”) viaţa de familie, 
dreptul mozaic, precum şi preceptele legate 
de cultul iudaic. 

Sfânta Scriptură a Vechiului Testament 
confirmă existenţa, pentru viaţa spirituală (şi 
materială) a fiilor lui Israel, a Legii primită de 
Moise de la Dumnezeul Savaot pe muntele 
Sinai: Cele 10 porunci. (cf. Ieşirea cap. 20) 
Alături de Legea pozitivă divină, ca fond al 
dreptului mozaic, Sfânta Scriptură confirmă şi 
obiceiul pământului în care a revenit poporul 
ales după exilul egiptean, Canaanul. Acest 
obicei al pământului, respectat de canaaniţi şi 
filisteni, determina pe legiuitorul Moise să-l 
includă în forma, în relaţia dintre evrei şi 
celelalte neamuri,  îndemânând poporului 
Domnului Savaot să nu uite niciodată fondul 
dreptului mozaic: Cele 10 Porunci. Obiceiul 
pământului respectat de popoarele politeiste 
aflate în Canaanul dat de Domnul Dumnezeu 
lui Avraam şi urmaşilor săi, poporului evreu 
(cf. Facerea cap. 12), se regăsea în Legea 
Talionului. 

Cele câteva sute de ani petrecute de 
poporul evreu în exilul egiptean, nu au fost 
suficiente pentru a şterge memoria fiilor lui 
Israel. Cananul rămânea în inima poporului 
drept Pământul promis lor de Însuşi 
Dumnezeu. Când Moise trimite  iscoade 
pentru a cerceta Canaanul postexilic (Numerii 
cap. 13), fiii lui Enac, precum şi Canaaneii, 

Amoreii şi ceilalţi se conduceau după un 
obicei al lor: Legea Talionului. ` 

Din această cauză vom vedea pe Însuşi 
Domnul Dumnezeu că va trimite pe îngerul 
Său să izgonească «pe Canaanei, pe Amorei, 
pe Hetei, pe Ferezei, pe Gheorghesei, pe 
Hevei şi pe lebusei, 

Şi te voi duce în ţara unde curge lapte şi 
miere (...)» (Ieşirea 33, 2-3); Canaanul lui 
Avraam, Isaac şi Iacov” (cf. Ieşirea 3, 6). 

Rămasă ca formă a dreptului mozaic, 
Legea Talionului este diluată în întregime de 
Legea morală pozitivă a Primului Testament, 
Cele 10 Porunci. In această perspectivă 
trebuie să privim raportul dintre creştini şi 
evrei; dintre lisus Hristos şi Prima Lege, 
Legea lui Moise. 

Mai mult, adepţii neomaltusianismului, 
încercând să apropie concepţia lor despre 
viaţă de Legea Talionului, se vor izbi tot 
timpul de porunca a şasea din Decalog: „Să 
nu ucizi!” (cf. leşirea cap. 20 şi Deuteronom 


* De menţionat faptul că profetul Moise prevăzuse 
pentru fiii lui Israel - care cădeau sub incidenţa Legii 
Talionului - şase cetăţi în care, respectivii evrei, se 
puteau refugia. Trăind într-una din cetăţile respective, 
tot restul vieţii lor, inculpaţii nu mai suportau 
prescripţiile respectivei legi, Legea 'Talionului. (Vezi 
Pr. Prof. Dr. Dumitru Abrudan, Diac. Prof. Dr. Emilian 
Corniţescu, Arheologia Biblică, Edit. I.B.M., Bucureşti, 
1994) Această măsură luată de Moise reglementa 
numai relaţia care trebuia să existe între fiii lui Israel. 

cap. 5), anulând maltusianismul „pour 
toujours”. 

III 


Mărturia Sfântului loan Botezătorul 
despre Mielul lui Dumnezeu aducea bucurie 
printre neamuri: „A doua zi a văzut loan pe 
lisus venind către el şi a zis: lată Mielul lui 
Dumnezeu, Cel ce ridică păcatele lumii”!. În 
această perspectivă  mântuitoare putem 
înţelege cuvintele Domnului lisus Hristos: „Şi 
răspunzând, lisus a zis către el: Lasă acum, că 
aşa se cuvine nouă să împlinim toată 
dreptatea. Atunci L-a lăsat”?. 

În calitatea Sa de Arhiereu, Domnul lisus 
Hristos luase asupra firii Sale omeneşti 
neascultarea neamurilor întregului pământ. 
Pentru a începe opera Sa mântuitoare, lisus 
Hristos trebuia să accepte să fie botezat de 
loan. Impecabilitatea, lipsa de păcat şi 
naşterea supranaturală, în Persoana divino- 
umană a Mântuitorului, îndreptăţeau pe 
Înainte-Mergătorul să întrebe: „Eu am 
trebuinţă să fiu botezat de Tine, şi Tu vii la 
mine?”. 

Mântuirea obiectivă, respectiv: 
eliberarea din robia neascultării 
protopărinţilor şi obţinerea nemuririi, Mântui- 
torul o începe prin primirea botezului în apele 


1 Ioan 2, 9. 
2 Matei 3, 15. 

Iordanului şi o desăvârşeşte - pentru întreg 
neamul omenesc - prin patimile, răstignirea şi 
Învierea Sa din morţi. 

„Şi S-a răstignit pentru noi...”! S-a 
răstignit (deci) şi nu a fost răstignit. Firea 
umană din Persoana Mântuitorului accepta 
răstignirea, aşa cum (mai înainte) acceptase 
botezul de la loan, smerindu-se pe Sine, 
„făcându-Se asemenea oamenilor, şi la 
înfăţişare aflându-Se ca un om", 

Intrat în apele Iordanului, Iisus confirma 
(şi) validitatea practicii evreilor; practică 
legată de primirea prozeliţilor în rândul fiilor 
lui Israel. Două erau modalităţile prin care 
prozeliții? erau primiți la Templu şi la 
sinagogă, anume: 

1) prozeliții care acceptau să primească 
ritualul tăierii împrejur: „semnul 
legământului dintre Mine şi vo": 

2) prozeliții care primeau botezul (cu 
apă) pocăinţei. 

Şi prima şi a doua categorie de prozeliţi 
erau primiţi în „tinda” sinagogii ca vrednici 
urmaşi ai lui Avraam: „lar tu şi urmaşii tăi din 
neam în neam să păziţi legământul Meu”>. 


1 Vezi Simbolul de Credinţă. 

? Filipeni 2, 7. 

3 Vezi Pr. Prof. Dr. Emilian Corniţescu, Pr. Prof. 
Dr. Dumitru Abrudan, Arheologia Biblică, Edit. 1.B.M., 
Bucureşti, 1998. 

t Facerea 17, 11. 

5 Facerea 17, 9. 

Când loan Botezătorul, în pustie, a ieşit 
să propovăduiască botezul pocăinţei pentru 
cei căzuţi în necunoaştere, societatea ebraică 
uitase cuvintele profetului Isaia: „lată Eu 
trimit îngerul Meu înaintea feţei Tale, care va 
pregăti calea Ta”!. 

O fracțiune dintre fiii lui Israel - deşi 
aflaţi sub Lege - îşi duceau viaţa în 
neascultare. Pe aceeaşi iudei, loan îi 
considera  prozeliţi (ca şi prozeliţi). Ei 
cunoşteau preceptele Legii lui Moise dar nu 
le înfăptuiau în viaţa socială. Pe aceştia, loan 
Botezătorul, Înainte-Mergătorul, trebuia să-i 
pregătească pentru venirea lui Mesia. Ceilalţi 
iudei - cei apropiaţi de Templu şi de Sinagogă 
- aşteptau pe Mesia. Ei cunoşteau legea şi 
Profeţii. Cum făcea loan această pregătire? 
Prin aplicarea botezului pocăinţei. Pentru 
loan Botezătorul nu era suficient să fi 
circumcis, trebuia să trăieşti conform Legii 
primită de profetul Moise pe Muntele Horeb. 
Numai astfel ne explicăm cuvintele prooro- 
cului loan: „Să nu credeţi că puteţi zice în voi 
înşivă: Părinte avem pe Avraam, căci vă spun 
că Dumnezeu poate din pietrele acestea să 
ridice fii lui Avraam. 

Iată securea stă la rădăcina pomilor şi tot 
pomul care nu face roadă bună se taie şi se 


aruncă în foc”2. 


1 Marcu 1, 2. 
2 Matei 3, 9-10. 

În ochii Sfântului loan, neascultarea 
amorţea conştiinţa conaţionalilor săi; 
legământul încheiat de Yahve cu patriarhul 
Avraam (cf. Facerea cap. 17). Se cuvenea con- 
ştientizarea iudeilor căzuţi în neascultare şi 
reprimirea lor sub Legea lui Moise. Numai în 
această stare spirituală ei puteau primi pe 
Mesia. Această reprimire, Înainte-Mergătorul 
o înfăptuia prin botezul pocăinţei; botezul 
aplicat  prozeliţilor. În acest stadiu al 
desfăşurării evenimentelor scripturistice - 
descrise cu acrivie de evanghelişti (cf. Matei 
cap. 3; Marcu cap. 1; Luca cap. 3; loan cap. 1) 
- nu se poate afirma teologic (confesional) 
intenţia lui loan Botezătorul de a scoate de 
sub Legea lui Moise - prin botezul pocăinţei - 
pe iudeii căzuţi în neascultare. Proorocul loan 
încerca să-şi conştientizeze conaţionalii de 
prezenţa Celui aşteptat: „Vine în urma mea 
Cel ce este mai tare decât mine [(...). Eu v-am 
botezat pe voi cu apă, El însă vă va boteza cu 
Duhul Sfânt”!. Botezul lui loan nu era un 
botez creştin; cel care îl primea nu devenea 
ucenic al lui Hristos, ci un iudeu pregătit 
pentru a primi pe Cel proorocit de profeţii 
Primului Testament (Cf. Isaia şi Maleahi). Nu 
îi era dat lui loan să boteze cu Duhul Sfânt: 
„Acela este Cel ce botează cu Duh Sfânt”?. 
Numai după ce lisus Hristos a primit a se 


1 Marcu 1, 7-8. 
2 Ioan 1, 33. 

boteza în apele Iordanului, Duhul Sfânt - 
Dumnezeu Sfinţitorul - se face cunoscut - ca 
a Treia Persoană a Sfintei Treimi - în ochii 
minţii şi (apoi) în mărturisirea Sfântului loan 
Botezătorul. Duhul Domnului, Duhul Sfânt, nu 
s-a ivit la întâmplare!... Numai după ce lisus 
S-a rugat!, Duhul Sfânt a purces de la Tatăl: 
„Şi după ce s-a botezat tot poporul, 
botezându-Se şi lisus şi rugându-Se, s-a des- 
chis cerul, Şi S-a coborât Duhul Sfânt peste 
El, în chip trupesc, ca un porumbel, şi s-a 
făcut glas din cer: Tu eşti Fiul Meu Cel iubit, 
întru Tine am binevoit”?. 

Imitând pe Hristos, creştinii ortodocşi - 
la Sfânta Liturghie - (preoţii în Sfântul altar) 
citesc epicleza (rugăciunea de invocare a 
Duhului Sfânt) pentru transformarea 
cinstitelor daruri în adevărat Trupul şi 
adevărat Sângele Domnului lisus Hristos. Mai 
mult, în Simbolul de Credinţă ortodox este 
specificată purcederea Duhului Sfânt de la 
Tatăl: „Care de la Tatăl purcede; Cele ce 
împreună cu Tatăl şi cu Fiul este închinat şi 
slăvit...”. Însuşi lisus Hristos S-a rugat la 
Tatăl (Cf. Luca 3, 21) „şi S-a coborât Duhul 
Sfânt peste El”. Mântuitorul aducea iertare 
pentru întreg neamul omenesc: „...Şi s-a făcut 


1 Vezi Origen, Despre Rugăciune, Edit. Herald, 
Bucureşti, 2006. 
Luca 3, 21-22. 

glas din ceruri: Tu eşti Fiul Meu cel Iubit, 
întru Tine am binevoit”!. 

Mărturia lui Ioan în faţa celor pe care îi 
boteza rămânea peste veacuri: provocare 
pentru iudei; adevăr pentru creştini: „Şi a 
mărturisit loan zicând: Am văzut Duhul 
coborându-Se, din cer, ca un porumbel şi a 
rămas peste El”?. Nu Domnul lisus Hristos 
trimisese pe loan să boteze cu apă pe iudeii 
căzuţi în neascultare!... loan nu cunoştea 
(faţă către faţă) pe Mesia: „Şi eu nu-L 
cunoşteam pe El, dar Cel ce m-a trimis să 
botez cu apă, Acela mi-a zis: Peste Care vei 
vedea Duhul coborându-se şi rămânând peste 
El, Acela este Cel ce botează cu Duhul 
Sfânt”. Cât de greu devenea de înţeles 
(pentru cei de sub Lege) prezenţa Domnului 
Dumnezeu Savaot în Trei lpostase: Trei 
Persoane; Un Singur Dumnezeu. Tatăl, Fiul 


1 Marcu 1, 11. 

2 loan 1, 32. 

3 Ioan 1, 33. 

1 Vezi Sfântul Augustin, Opera Omnia. Sentinţe 
Alese, vol. I-VIII, Ediţie bilingvă, Edit. Dacia, Cluj- 
Napoca, 2005, p. 147. Din care redăm un citat: „De 
unitate divinae Trinitis. Multorum hominum multae 
sine dubio animae, et multa sunt corda, sed, ubi per 
dilectionem fidemque adhaerent Deo, fiunt omnes una 
anima, et cor unum. Si ergo charitas Dei, quae diffussa 
est in cordibus nostris per Spiritum Sanctum, qui datus 
est nobis, tantem unitatem multarum animarum et 
multorum cordium facit quanto magis certiusque in 
Patre et Filio et Spiritu Sancto aeterna et 

şi Duhul Sfânt. Iată taina cea mare adusă de 
Fiul în lume!... 

După cum citim în cartea Faptele 
Apostolilor, Domnul lisus Hristos va boteza 
(la Cinzecime) pe cei doisprezece cu Duhul 
Sfânt purces de la Tatăl: „Şi când a sosit ziua 
Cincizecimii, erau toţi împreună în acelaşi loc. 

Şi din cer, fără de veste, s-a făcut un 
vuiet, ca de suflare de vânt ce vine repede, şi 
a umplut toată casa unde şedeau ei. 

Şi li s-au arătat, împărţite, limbi ca de foc 
şi au şezut pe fiecare dintre ei. 

Şi s-au umplut toţi de Duhul Sfânt şi au 
început să vorbească în alte limbi, precum le 
dădea lor Duhul a grăi”!. 

Ce se întâmplase până atunci cu 
apostolii? 

Până la Cincizecime, cei doisprezece se 
hrăniseră duhovniceşte cu cuvântul care ieşea 
din gura Celui despre care scrisese Moise în 
Lege şi profeţii în profetiile lor; „pe Iisus, fiul 
lui Iosif din Nazaret” (loan 1, 1). 

„Vărsatu-s-a har pe buzele Tale - zice 
Psalmistul David - pentru aceasta Te-a 
binecuvântat pe Tine Dumnezeu în veac” 
(Psalmul 44, 3). 


incommutabilis unitas manet, ubi indifferents Trinitas 
unus Deus est, unum lumen, unumque principium”. 
(pentru traducere vezi Sf. Augustin, Opera..., p. 147) 

1 Fapte 2, 1-4. 

«,„Este scris în Evanghelie: Se mirau de 
cuvintele harului ce ieşeau din gura Lui” 
(Luca 4, 22). De aceea, pentru că psalmistul a 
voit să înfăţişeze cu tărie mulţimea harului 
care ieşea din cuvintele Domnului, a zis: 
„Vărsatu-s-a har pe buzele Tale, din pricina 
belşugului harului din cuvântul său”.»! 

Numai după ce s-au umplut de Duhul 
Sfânt, cei doisprezece apostoli au putut să 
pună în aplicare porunca Mântuitorului: 
„Drept aceea, mergând, învăţaţi toate neamu- 
rile, botezându-le în numele Tatălui şi al 
Fiului şi al Sfântului Duh...”? lată cum se 
explică neînţelegerea dogmatică - cu privire 
la instituirea Tainei botezului -, existentă şi 
astăzi, între ortodocşi şi catolici. 

Sfântul Apostol Pavel, în cele trei 
călătorii misionare, precum şi în călătoria 
captivităţii, s-a adresat - prin cuvântul său de 
învăţătură - celor care cunoşteau Legea dar 
nu o împlineau (Cf. Romani cap. 2). 
Recunoscând: „iar câţi au păcătuit în Lege, 
prin lege vor fi judecaţi”?. 

Acelaşi îndemn (de Sus) a avut şi loan 
când administra botezul pocăinţei 
conaţionalilor săi, iudeilor căzuți în 
neascultarea de Lege. 


1 Sfântul Vasile cel Mare, Tâlcuri la Psalmi, Edit. 
Sophia, Bucureşti, 2004, p. 191-192. 

2 Matei 28, 19. 

3 Romani 2, 12. 

Prin Taina Botezului, porunca iubirii - 
grăită de Yahve, profetului Moise: „...să 
iubeşti pe aproapele tău ca pe tine însuţi”! - 
îşi găseşte împlinirea şi printre neamurile 
care au primit vestea cea bună: „Astăzi s-a 
împlinit Scriptura aceasta în urechile 
voastre”?. 

Rămâne să  dobândim mântuirea 
subiectivă, pentru care suntem răspunzători 
fiecare, persoane botezate în numele Sfintei 
Treimi. Amin. 


1 Leviticul 19, 18. 
2 Luca 4, 21. 

IV 


1. Scrisorile apocrife din primele secole 
ale vieţii creştine încearcă, prin mijloace 
proprii, să circumscrie copilăria Pruncului 
lisus într-o societate iudaică întrebătoare şi 
păstrătoare a Legii primită de Moise pe 
muntele Horeb. 

Unele dintre aceste scrisori apocrife se 
arătau (arată) binevoitoare şi încercau 
(încearcă) să reliefeze omenitatea Copilului 
Iisus. Altele, cu interes disimulat, diluau în 
cotidianul vremii antice referatul biblic din 
Evanghelia a III-a sinoptică, care zice: „După 
ce au săvârşit toate, s-au întors în Galilea, în 
cetatea Nazaret. lar Copilul creştea şi Se întă- 
rea cu duhul, umplându-Se de înţelepciune, şi 
harul lui Dumnezeu era asupra Lui” (Luc. 2, 
39-40). 

Sfintele Evanghelii nu spun şi nu ne 
explică cu claritate perioada în care dreptul 
Iosif şi Fecioara Maria cu Pruncul lisus, revin 
(din Egipt) în Galilea-Nazaret. 

În capitolul 2 din Evanghelia după Matei, 
citim: 

„După plecarea magilor, iată îngerul 
Domnului se arată în vis lui Iosif zicând: 
Scoală-te, ia Pruncul şi pe mama Lui şi fugi în 

Egipt şi stai acolo până ce-ţi voi spune, fiindcă 
Irod are să caute Pruncul să-L. ucidă. 

Şi sculându-se a luat, noaptea, Pruncul şi 
pe mama Lui şi a plecat în Egipt. 

Şi au stat acolo până la moartea lui Irod 
(...)” (v. 13-15) 

Intrebarea teologică care se pune este 
următoarea: 

Câţi ani a stat Familia Sfântă, cu Pruncul 
lisus, în comunitatea evreiască din Egipt? Ce 
înseamnă pentru noi, cei de astăzi, cuvintele 
inspirate şi scrise în Evanghelie: „Şi au stat 
acolo până la moartea lui Irod...” (v. 15)? 

Plecarea în Egipt s-a făcut după ce „s-au 
împlinit zilele curăţirii lor” (cf. Luc. 2, 22); 
după ce Pruncul lisus a fost tăiat împrejur la 
Ierusalim (cf. Luc. cap. 2). 


2. Teologia apuseană şi răsăriteană văd 
în călugărul „scit” Dionisie Exiguul (1545) 
omul providenţțial prin care se uniformizează 
data  Praznicului Învierii în întreaga 
creştinătate (din Răsărit şi Apus). 

„Fără îndoială, papa Hormisdas - scrie 
marele canonist Pr. Nicolae V. Dură - a 
dispus  împroprierea datei alexandrine a 
Paştilor la sfatul călugărului „scit” Dionisie, 
unul din sfetnicii săi de vază, şi primul 
canonist al Bisericii Romei. Printr-un 
asemenea sfat înţelept, dobrogeanul nostru a 
contribuit însă nu numai la stingerea litigiului 


38 


ÎMPĂRĂȚIA CERURILOR 


privind data serbării Paştilor - între cei doi 
papi (Laurenţiu şi Simah), ci şi la aplanarea 
Schismei între Răsărit şi Apus şi, ipso facto, la 
uniformizarea  observării datei Praznicului 
Învierii în întreaga creştinătate (din Răsărit şi 
Apus)”!. 

Întrucât data Învierii Domnului nostru 
lisus Hristos era legată de data naşterii, de 
copilărie şi activitatea de învăţător a 
Mântuitorului, dobrogeanul Dionisie Exiguul? 
îşi aduce contribuţia şi la fixarea datei 
Naşterii Pruncului lisus în ieslea din Betleem 
(Mt. Cap. 2; Luc. Cap. 2). 

După moartea tiranului Irod cel Mare, 
îngerul Domnului vesteşte dreptului Iosif 
posibilitatea de a se înapoia, din Egipt, în 
Ţara Sfântă, Israel. 

„Iosif, sculându-se, a luat Pruncul şi pe 
mama Lui şi a venit în pământul lui Israel. 


1 Pr. Prof. Univ. Dr. Nicolae Dură, Dionisie 
Exiguul şi Papii Romei, în „B.O.R.”, CXXI (2003), nr. 7- 
12, pp. 459-468. 

2 Referitor la viaţa şi activitatea lui Dionisie 
Exiguul, vezi N. Dură, Străromânul Dionisie Exiguul şi 
opera sa canonică. O evaluare canonică a contribuţiei 
sale la dezvoltarea dreptului bisericesc, în „Ortodoxia”, 
XI (1989), nr. 4, pp. 37-66; Idem, Un daco-roman, Dio- 
nisie Exiguul, părintele dreptului bisericesc apusean, 
în „Studii Teologice”, XLIII (1991), nr. 5-6, pp. 84-90; 
Denis Exiguus (Le Petit) (465-545). Precision et 
correctifs concernant sa vie et son oeuvre, în „Revista 
Espagnola de Derecho Canonico” (Universidad 
Pontifica de Salamanca), L (1993), pp. 269-290. 

Şi auzind că domneşte Arhelau în Iudeea, 
în locul lui Irod, tatăl său, s-a temut să 
meargă acolo, şi luând poruncă în vis, s-a dus 
în părţile Galileei” (Mt. 2, 20-22). 

Teologii, exegeţii textului Noului 
Testament, analizând (hermeneutic) 
evenimentele legate de Naşterea şi fuga în 
Egipt a Familiei Sfinte - dreptul Iosif şi 
Fecioara Maria cu Pruncul Iisus - precizează 
(în studiile lor) şi anii de domnie ai celor doi 
„regi” menționați de Sfântul Evanghelist 
Matei, anume: Irod cel Mare şi Arhelau, fiul 
său. 

„Irod - scrie cunoscutul biblicist pr. 
Vasile Mihoc - a murit cu puţin timp înainte 
de Paştile anului 4 î.Hr. (Cf. Schürer, History, 
I, p. 327).! După care, teologul român pre- 
cizează: „În testamentul său, Irod a împărțit 
regatul la trei dintre fii săi: Arhelau, Antipa şi 
Filip”?. 

Potrivit istoricului Schurer, moartea regelui 
Irod survine înaintea Paştelui iudaic, anul 4, 
înaintea erei creştine; înaintea Naşterii 
Pruncului lisus Hristos în ieslea din Betleem.* 

3. Analizând sistematic datele istorice - 
anii de domnie al regilor Irod cel Mare şi 


1 Pr. Prof. Dr. Vasile Mihoc, Asist. Drd Daniel 
Mihoc, Drd. Ioan Mihoc, Introducere în Studiul Noului 
Testament, vol. I, Edit. Teofania, Sibiu, 2001, p. 38. 

2 Ibidem. 

* Apud Schurer, Op. cit... 

Arhelau - şi  coroborându-le cu textul 
Evanghelilor sinoptice - Matei şi Luca -, 
ajungem la concluzia următoare: Familia 
Sfântă se reintoarce în pământul lui Israel 
după moartea lui Irod cel Mare (respectiv 
anul 4 după Naşterea Domnului lisus 
Hristos)! şi în timpul domniei lui Arhelau în 
Iudeea (4 î.Hr - 6 d.Hr). 

Dionisie Exiguul, în calculul său teologic 
(pentru fixarea datei Naşterii Pruncului lisus), 
a făcut o greşeală cuprinsă între 4 şi 7 ani. 
Greşeala a fost împropriată de majoritatea 
teologilor din apus şi răsărit. Conflictul între 
teologi a apărut în momentul în care întreg 
capitolul 2 din Evanghelia după Matei a fost 
considerat un midraş(im); un adaos ulterior la 
cele revelate evanghelistului Matei. Spre 
exemplificare, reproducem textul biblic (v. 
16): „lar când Irod a văzut că a fost amăgit de 
magi, s-a mâniat foarte şi, trimițând a ucis pe 
toţi pruncii care erau în Betleem şi în toate 
hotarele lui, de doi ani şi mai jos, după timpul 
pe care îl aflase magii” (Mt. 2, 16). 

Ce este de făcut pentru teologia 
prezentă? Să ne întoarcem încrezători la 
textul Evangheliei după Luca, care zice: „Era 
în zilele lui Irod, regele Iudeii, un preot cu nu- 
mele Zaheu (...) (Luc. 1, 5). Şi mai departe: 
„Şi i s-a arătat îngerul Domnului, stând de-a 


1 Vezi loan M. Stoian, Dicţionar religios, Edit. 
Garamond, Bucureşti, f.a. 

dreapta altarului tămâierii (...) Iar îngerul a 
zis către el: Nu te teme, Zaharia, pentru că 
rugăciunea ta a fost ascultată şi Elisabeta, 
femeia ta, îţi va naşte fiu şi-l vei numi loan” 
(v. 11,13). 

„lar în a şasea lună a fost trimis îngerul 
Gavriil de la Dumnezeu, într-o cetate din 
Galileea, al cărui nume era Nazaret, Către o 
fecioară logodită cu un bărbat care se chema 
Iosif, din casa lui David; iar numele fecioarei 
era Maria” (Luc. 1, 26-27). 

Faptul că regele Irod cel Mare este 
menţionat şi de evanghelistul Luca şi aşezat 
în contextul naşterii Pruncului lisus în ieslea 
din Betleem, ne face să acceptăm veridici- 
tatea (revelaţia) capitolului 2 din Evanghelia 
după Matei; cu o singură remarcă: versetul 
16 - reprodus de noi - este un midraş(im), un 
adaos ulterior scrierii Sfintei Evanghelii după 
Matei (anul 43-44)!. 

Din cele prezentate rezultă, fără ezitare, 
faptul istoric, potrivit căruia, regele Irod cel 
Mare moare în anul 4, după Naşterea 
Pruncului lisus Hristos. 

Dacă la această dată istorică - anul 4 
î.Hr. - adăugăm alţi 3 ani care lipsesc din 
calculul făcut de călugărul „scit” Dionisie 
Exiguul în secolul VI, ajungem la anul 7 î.Hr. 
Altfel spus: Fecioara Maria „a născut pe Fiul 


1 Vezi Pr. Prof. Dr. Constantin Corniţescu, Studiul 
Noului Testament, Bucureşti, 2004 (curs litografiat). 


42 


ÎMPĂRĂȚIA CERURILOR 


său Cel Unul-Născut” cu şapte ani mai înainte 
de începutul erei creştine actuale. 

În conformitate cu referatul biblic, 
Familia Sfântă - dreptul losif şi Fecioara 
Maria cu Pruncul lisus - au revenit (din Egipt) 
în pământul lui Israel în jurul anului 4 înainte 
de anul zero al erei creştine. 

Cu alte cuvinte, Pruncul lisus Hristos, 
timp de 3 ani - după ce, la opt zile, a fost tăiat 
împrejur la Templul din Ierusalim - a 
copilărit, ca Fiu al Tatălui Cresc, alături de 
copiii evrei (şi egipteni) din diaspora lui Israel 
în Egipt. 

În anul al 3-lea de viaţă pământeană, 
Copilul lisus Hristos, cu părinţii Lui - dreptul 
Iosif şi Fecioara Maria - s-au întors în 
Galileea, în cetatea lor Nazaret (Luc. 2, 39); 
de teamă că domneşte Arhelau (Mt. 2, 22) în 
Iudeea. 

„lar când a fost El de doisprezece ani, s- 
au suit la Ierusalim, după obiceiul sărbătorii” 
(Luc. 2, 42). 

Doisprezece ani era vârsta confirmării, 
vâsta la care copiii evrei deveneau fii 
adevăraţi ai lui Israel.! 

Copilăria Pruncului lisus (din Galileea 
neamurilor) trebuie privită şi căutată (şi) în 
diaspora evreiască din Egiptul, de unde 


1 Vezi Pr. Prof. Dr. Dumitru Abrudan, Diac. Prof. 


Dr. Emilian Corniţescu, Arheologia Biblică, Edit. 
I.B.M., Bucureşti, 1994. 

Moise, cu 1400 de ani în urmă, conducea 
poporul biblic spre pământul făgăduinţei 
(Facerea 12, 2-3): Canaanul patriarhului 
Avraam, Israelul de astăzi. 

Numai în această perspectivă înălţătoare 
(copilăria Pruncului lisus, alături de copiii 
evrei şi ai neamurilor, (şi) în Egiptul Antic) 
trebuiesc privite convorbirile Domnului 
Hristos cu femeia samariteancă (loan cap. 4), 
cu femeia cananeancă (Mc. Cap. 7) şi cu 
sutaşul roman; cel care zidise sinagoga 
pentru poporul lui Israel (Luc. cap. 7). 

Tot în această perspectivă trebuie 
înţeleasă alegerea şi convertirea lui Saul, 
iudeul trăitor între neamuri şi devenit apos- 
tolul lui Hristos, Apostolul neamurilor. 

V 


Cartea neamului Domnului Iisus Hristos 
aduce împlinirea profeţiilor pentru neamuri. 
Prezenţa celor două femei vrednice: Rahav şi 
Rut, în arborele genealogic al Mântuitorului, 
fac neamurile copărtaşe la zămislirea după 
trup a pruncului lisus. În Evanghelia după 
Matei, cap. 1, v. 5-6, citim: «Salmon a născut 
pe Booz, din Rahav; Booz a născut pe lobed, 
din Rut; lobed a născut pe lesei; lesei a 
născut pe David regele; David a născut pe 
Solomon din femeia lui Urie». 

Fecioara din Nazaret, la care a fost 
trimis îngerul Gavriil de către Domnul, era: «o 
fecioară logodită cu un bărbat care se chema 
Iosif, din casa lui David; iar numele fecioarei 
era Marias (Luca 1, 27). 

Cele două femei vrednice: Rahav şi Rut, 
nu erau fiice ale poporului evreu, ci fiice ale 
neamurilor care aveau să cunoască şi să 
primească învăţătura Mântuitorului Hristos. 

Născut în Betleemul ludeei, „La plinirea 
vremii” (Galateni 4, 4), pe timpul lui Cezar 
August, şi pe când Quirinius ocârmuia Siria, 
lisus Hristos va fi crescut în Nazaret (Galileea 
Neamurilor); locul de unde îşi va începe 
„plinirea” Legii lui Moise, după cum citim: «Şi 
a venit în Nazaret, unde fusese crescut, şi 

după obiceiul Său, a intrat în ziua sâmbetei în 
sinagogă şi S-a sculat să citească. 

Şi I s-a dat cartea proorocului Isaia. Şi 
deschizând El cartea, a găsit locul unde era 
scris: „Duhul Domnului este peste Mine, 
pentru care M-a uns să binevestesc săracilor; 
M-a trimis să vindec pe cei zdrobiţi cu inima; 
să propovăduiesc robilor dezrobirea şi celor 
orbi vederea; să slobozesc pe cei apăsaţi, Şi 
să vestesc anul plăcut Domnului.” 

Şi închizând cartea şi dând-o slujitorului, 
a şezut, iar ochii tuturor din sinagogă erau 
aţintiţi asupra Lui. Şi El a început a zice către 
ei: Astăzi s-a împlinit Scriptura aceasta în 
urechile voastre» (Luca 4, 16-21). 

Remarcabilă imagine - cu Domnul lisus 
Hristos - pentru ochii minţii şi ai credinţei 
noastre, oameni ai mileniului trei!... lisus 
Hristos ne apare ca un evreu practicant al 
Legii lui Moise. Frecventa sinagoga, şi după 
obiceiul Său, participa activ la cultul 
sinagogal, citind din Tora şi Profeţi. În faţa 
conaţionalilor Săi, lisus Hristos se autode- 
fineşte ca fiind prooroc: „...Adevărat zic vouă 
că nici un proroc nu este bine primit în patria 
sa” (Luca 4, 24). Mărturia Sa despre El Însuşi 
era de circumstanţă... loan era cel care 
trebuia să mărturisească despre Fiul Omului, 
Fiul lui Dumnezeu. „lar Eu am mărturie mai 
mare decât a lui loan; căci lucrurile pe care 
Mi le-a dat Tatăl ca să le săvârşesc, lucrurile 

acestea pe care le fac Eu, mărturisesc despre 
Mine că Tatăl M-a trimis” (loan 5, 36). 
Domnul lisus Hristos nu era Fiu al lui 
Dumnezeu în sensul lumesc al zămislirii 
pruncilor din părinţi biologici. Adam era şi el 
fiul lui Dumnezeu; din ţărână: „Atunci, luând 
Domnul Dumnezeu ţărână din pământ, a făcut 
pe om şi a suflat în faţa lui suflare de viaţă şi 
s-a făcut omul fiinţă vie” (Facerea 2, 7). 
Sfântul Evanghelist Luca, în  spiţa 
neamului lui lisus, recunoaşte pe Adam ca 


fiind fiul lui Dumnezeu: „...Fiul lui Enos, fiul 
lui Set, fiul lui Adam, fiul lui Dumnezeu” 
(Luca 3, 38). 


Dialogul purtat de îngerul Gavriile cu 
Maria, fecioara logodită cu dreptul Iosif, ne 
permite să înțelegem taina  zămislirii 
Pruncului lisus în pântecele Fecioarei Maria. 
Nu din sămânță omenească; nu din sămânţa 
dreptului Iosif, ci: „Duhul Sfânt Se va pogori 
peste tine şi puterea Celui Preaînalt te va 
umbri; pentru aceea şi Sfântul care Se va 
naşte din tine, Fiul lui Dumnezeu se va 
chema” (Luca 1, 35). Pentru faptul că Duhul 
lui Dumnezeu - ca Persoană distinctă - va 
„umbri” pântecele Fecioarei Maria, Sfântul 
care se va naşte din ea, se va numi Fiul lui 
Dumnezeu. Altfel spus de Sfântul Evanghelist 
loan: „Şi Cuvântul s-a făcut trup şi S-a 
sălăşluit între noi şi am văzut slava Lui, slavă 

ca a Unuia Născut din Tatăl, plin de har şi de 
adevăr” (loan 1, 14). 

Ca Fiu al Domnului Dumnezeu, lisus 
Hristos trebuia să respecte cuvântul Tatălui. 
Cuvântul Tatălui era fără de început şi fără de 
sfârşit. Ca om însă, lisus Hristos - în cei trei 
ani şi şase luni -, cât a durat marşul său 
triumfal spre Învierea din morţi, trebuia să 
aşeze în inima, în mintea fiilor lui Israel ceea 
ce profetul Moise primise de la Dumnezeu pe 
Muntele Sinai: Legea. Impecabilitatea - lipsa 
de păcat - şi naşterea supranaturală 
îndreptăţeau pe Fiul Omului să fie altfel decât 
profeţii cunoscuţi de poporul evreu de-a 
lungul istoriei. Rugăciunea exteriorizată prin 
sentimentul divin al dragostei vor încolţi şi 
vor da rod în Persoana divino-umană a lui 
lisus Hristos, încă din pruncie (cf. Luca cap. 
12). Punerea în practică a Legii lui Moise, 
trecând de la rațiune (dreptate) la sentiment 
(dragoste), Domnul lisus Hristos o va face 
printr-o slujire (jertfelnicie) supremă: „Mai 
mare dragoste decât aceasta nimeni nu are, 
ca sufletul lui să şi-l pună pentru prietenii săi” 
(loan 15, 13). Glasul Domnului Dumnezeu 
Savaot îşi găsea împlinirea supremă în trăirea 
jertfelnică a Fiului Omului. Şi profetul Moise 
s-a rugat la Dumnezeu. Rugăciunea lui a 
servit ca paradigmă pentru lisus Hristos. 
Scriptura spune următoarele despre felul în 
care se ruga Moise: „...Apoi am îngenuncheat 

a doua oară înaintea Domnului, ca şi întâia 
oară, patruzeci de zile şi patruzeci de nopţi, 
fără să mănânc pâine şi fără să beau apă; m- 
am rugat pentru păcatele voastre...” 
(Deuteronomul 9, 18). 

Cuvântul care ieşise din gura Domnului, 
prin intramediul profetului Moise (cu 
precădere) hrănea spiritual (mistic) pe Iisus 
Hristos în pustiu, timp de patruzeci de zile şi 
patruzeci de nopţi, „la urmă a flămânzit” 


(Matei 4, 2). 
Când Fiul Omului a citit în Tora cuvintele 
grăite de Domnul, profetului Moise: „...să 


iubeşti pe aproapele tău ca pe tine însuţi...” 
(Leviticul 19, 18) -, a considerat că este de 
datoria Lui, ca Fiu, să împlinească porunca 
Tatălui, chemând la Sine pe toți cei aflați în 
întuneric, departe de Dumnezeul Cel 
Adevărat. „Iubirea faţă de aproapele va de- 
veni principiul de aur al vieții hristice; 
enunțat aici pentru prima oară, el 
reprezentând unul dintre preceptele cele mai 
importante din Vechiul Testament şi este unic 
în literatura sapienţială a antichităţii” (Prof. 
Ana Usca, Pr. loan Sorin Usca, Vechiul 
Testament în  tâlcuirea Sfinților Părinți. 
Leviticul, Edit. Christiana, Bucureşti, 2003, p. 
103). 

Iubirea față de aproapele şi iubirea față 
de Dumnezeu trebuiau să devină modalități 
prin care toată Legea (şi Profeţii) să fie 

experiată, să fie trăită zi de zi de popoarele 
pământului. Rațiunea şi dreptatea Legii lui 
Moise trebuiau - pentru neamuri - să fie 
poleite de iubire şi virtute. Forma dată de 
profetul Moise Legii primită de la Dumnezeu 
trebuia să cunoască amendamentele iubirii. 
La ura arătată de fratele tău, trebuia să-i 
răspunzi cu iertare şi iubire. Legea Talionului, 
ca expresie a cutumului popoarelor care 
intrau în contact cu israeliţii Primului 
Testament, trebuia să fie înlocuită cu 
iertarea; chiar şi pentru cei de alt neam (cf. 
Pilda Samariteanului milostiv). 

La întrebarea: «...Care poruncă este 
întâia dintre toate?”, lisus i-a răspuns că 
întâia este: „Ascultă Israele, Domnul 
Dumnezeul nostru este singurul Domn”. 

Şi: „Să iubeşti pe Domnul Dumnezeul tău 
din toată inima ta, din tot sufletul tău, din tot 
cugetul tău şi din toată puterea ta”. Aceasta 
este cea dintâi poruncă. 

lar a doua e aceasta: „Să iubeşti pe 
aproapele tău ca pe tine însuţi”. Mai mare 
decât aceasta nu este altă poruncă» (Marcu 
12, 28-31). 

Într-adevăr, lisus Hristos - ca Om - avea 
(are şi va avea) dreptate: Cele zece porunci 
primite de profetul Moise pe Muntele Horeb 
sunt străbătute - de la prima până la a zecea 
poruncă - de duhul iubirii. Al iubirii faţă de 
Dumnezeu: „Să nu iei numele Domnului 

Dumnezeului Tău în deşert...”; şi al iubirii faţă 
de aproapele. „Să nu mărturiseşti strâmb 
împotriva aproapelui tău...” (cf. Ieşirea cap. 
20; Deuteronomul cap. 5). Numai un Om plin 
de har şi adevăr putea să înţeleagă pe deplin 
duhul Legii. lată cât de frumos ne explică 
Prea Sfinţitul Episcop Calinic al Argeşului şi 
Muscelului: „Această împlinire trebuie înţe- 
leasă nu numai că lisus a împlinit în viaţa Sa 
pământească Legea lui Dumnezeu, ca nimeni 
de pe faţa pământului, dar a dus această Lege 
pe culmea înțelegerii duhovniceşti, a 
delicateței sfinte” (Traista cu Stele, Edit. 
Episcopiei Argeşului şi Muscelului, Curtea de 
Argeş, 2005, p. 17). In acest sens 
duhovnicesc, de explicare a Legii, trebuie 
înțelese parabolele rostite de Mântuitorul 
Hristos, cuprinse (în scris) în cele patru Sfinte 
Evanghelii. 

Întru şi prin lisus Hristos, Legea lui 
Dumnezeu s-a deschis neamurilor trăitoare în 
necunoaştere, departe de Dumnezeul Cel 
Adevărat. Râurile de apă vie trebuiau să 
curgă şi din pântecele femeilor păgâne, care 
aveau să recunoască în Rahav şi Rut pe 
înainte-mergătoarele Maicii Domnului, 
Fecioara Maria. 

Cuvintele rostite de Domnul lisus 
Hristos: „N-am venit să stric Legea..., ci să 
împlinesc” (Matei 3, 17) - trebuie să-şi 
găsească cuvenită trăire în sufletul fiecărui 

creştin. lar proorocia făcută de Mântuitorul, 
cu privire la Legea Primului Testament: „Căci 
adevărat zic vouă: Inainte de a trece cerul şi 
pământul, o iotă sau o cirtă din Lege nu va 
trece, până ce se vor face toate” -, confirmă 
cuvintele scrise de Sfântul Evanghelist Ioan: 
„...pentru că mântuirea din iudei este” (loan 
4, 22). Amin. 

VI 


Aflat sub pronia Duhului Sfânt, Apostolul 
Pavel, după chemarea de pe drumul 
Damascului, s-a identificat - în cuvânt şi faptă 
- cu activitatea spirituală a Fiului Omului. 
Pentru Apostolul neamurilor harul revărsat 
din prea-plinul iubirii divine înnobilează fapta, 
eternizând-o printr-o trăire angelică, care 
duce la transfigurare hristică. lată ce spune 
Sfântul Pavel: «lar dacă este prin har, nu mai 
este din fapte; altfel harul nu mai este har. lar 
dacă este din fapte, nu mai este har, altfel 
fapta nu mai este faptă» (Rom. 11, 6). 

Neamurile - păgânii - nu au cunoscut 
Legea lui Moise, dar faptele lor se îndreptau 
prin „legea firii”, despre care vorbeşte (tot) 
Apostolul Pavel. 

Păgânii n-au avut fapta (adică Legea lui 
Moise)!... Totuşi Domnul Dumnezeu, prin Fiul 
Său, i-a binecuvântat „prin har” (v. 5); dându- 
le harul drept arvună de răscumpărare. Prin 
jertfirea Fiului, Tatăl cel Ceresc invita neamu- 
rile la Cina cea de Taină. Hristos trebuia să-şi 
„frângă” Trupul şi Să-şi weree Sângele 
pentru întreaga umanitate aflată în 
întunericul necunoaşterii Dumnezeului Celui 
Adevărat. 

Odată primiți de Hristos, păgânii 
trebuiau să se menţină în stare harică (de 
hristofori) binecuvântată de Tatăl prin Fiul 
Său, în Duhul Sfânt. Cum se puteau (şi cum se 
pot) menţine neamurile (creştinii) în starea 
harică, rod al mântuirii obiective împărtăşită 
lor de Hristos? Numai înfăptuind Legea 
iubirii, în care este plinită şi Legea lui Moise. 
Adică: prin credinţa curată de care a dat 
dovadă patriarhul Avraam, prin faptele bune 
cuprinse în Decalog, la care se va adăuga (în 
chip tainic) harul ceresc, prin Fiul. Creştinul 
devine astfel fiu al lui Avraam, fiu al lui Moise 
şi fiu haric al Domnului Hristos. Nu poţi să fi 
al lui Hristos, dacă negi alegerea patriarhului 
Avraam sau primirea Legii (de către marele 
profet Moise) pe Muntele Horeb de la Însuşi 
Dumnezeu. lată în ce fel se poate manifesta 
libertatea celui care a ales ca model de viaţă 
pe Domnul lisus Hristos. Alegând pe Fiul 
Omului, cel devenit creştin, crede cu adevărat 
în el, şi crezând săvârşeşte fapta bună. Pentru 
că nu se poate să crezi (să primeşti şi să 
mărturiseşti) şi (în acelaşi timp) să nu 
săvârşeşti fapta plăcută Domnului. Credinţa 
te întăreşte în lupta cu ispita pe pământ, 
rugăciunea zilnică aduce lumină în sufletul 
penitentului. Nu cred pe creştinii care spun: 
„Cred în Dumnezeu, dar nu fac voia Lui, nu 
săvârşesc fapta bună!” Nu poţi să crezi dacă 
nu faci ceea ce Îţi cere Judecătorul Suprem. 

Mai mult, materialistul se pronunţă în 
favoarea săvârşirii faptei bune, negând însă 
existenţa Creatorului. 

Când omul se crede demiurg - centrul 
universului -, fapta lui se stinge în universul 
material asemenea umbrei provocate de 
soare. Harul ceresc nu va înfrumuseţa cu 
nimic chipul căzut în neascultare. Cine eşti tu 
să înfrunţi Creatorul?! Un singur om a făcut- 
o: patriarhul Iacov. Acesta era alesul 
Domnului (cf. Facerea 32, 24-28) şi după 
confruntare, lacov va primi apelativul de 
Israel. Pentru că el (Iacov) se afla sub pavăza 
credinţei şi dreptăţii patriarhului Avraam; sub 
semnul legământului „dintre Mine şi voi” 
(Facerea 17, 11); sub pronia divină, în grija 
Creatorului, care i-a zis: «Eu sunt Domnul, 
Dumnezeul lui Avraam, tatăl tău, şi 
Dumnezeul lui Isaac. Nu te teme! Pământul 
pe care dormi ţi-l voi da ţie şi urmaşilor tăi» 
(Facerea 28, 13). 

Înţelegând gândirea antinomică a fiilor 
lui Israel, vom cunoaşte şi sensul creştin al 
textului Sfântului lacov din Epistola sa 
Sobornicească: «...credinţa fără de fapte, 
moartă este» (Iacov 2, 26). lar mai întâi 
credinţa, cum spune Sfântul Apostol Pavel. 
Patriarhul Avraam, dacă nu avea credinţă, nu 
trecea la faptă, la punerea fiului său, Isaac, pe 
jertfelnicul mărturiei (v. 21). 

„Sola fide”? Nicidecum! Apostolul 
Neamurilor, în Epistola către Romani, a 
explicat (şi explică) întâietatea credinței în 
raport cu fapta. Numai unde este credință ro- 
deşte fapta plăcută Domnului şi oamenilor. 
Fapta perenă rămâne numai fapta plăcută 
Creatorului. Aprecierea primită din partea 
semenilor, pentru o faptă sau alta, se pierde 
în universul necunoaşterii. Sfântul Iacob, în 
Epistola sa, avea să se asocieze îndemnului 
Apostolului Neamurilor şi să sublinieze şi 
necesitatea faptei în actul de mântuire su- 
biectivă a credincioşilor de ieri, de astăzi şi de 
mâine. 

Nu degeaba se spune în Primul 
Testament: «Eu sunt Domnul Dumnezeul tău; 
să nu ai alţi dumnezei afară de Mine» (Ieşirea 
20, 2-3). Porunca cere mai întâi să crezi şi 
abia după aceea să lucrezi: «şase zile» (v. 9); 
să săvârşeşti fapte bine-plăcute Domnului 
Dumnezeu. 

Credinţa în Domnul Savaot şi faptele 
Legii au menţinut (şi menţin şi astăzi) poporul 
evreu sub «legământul dintre Mine şi tine şi 
urmaşii tăi din neam în neam (...)» (cf. Fapte 
cap. 17). 

Un alt fiu al lui Israel, Apostolul Pavel 
binecuvânta pe cei chemaţi la Hristos, prin 
cuvintele: «Harul Domnului lisus Hristos şi 
dragostea lui Dumnezeu şi împărtăşirea 
Sfântului Duh să fie cu voi cu toţi!» (II 

Corinteni 13, 13). Cu o singură condiţie: 


«Afară numai dacă nu sunteţi netrebnici» (II 
Corinteni 13, 4). 

VII 


Împărăţia cerurilor este comoara de mult 
preţ la care trebuie să ajungă fiecare fiu 
duhovnicesc al Domnului lisus Hristos. (Cf. 
Evanghelia după Matei) 

Fiul Omului a trimis pe apostoli să 
vestească împărăţia cerurilor. La trimis în 
lume să anunţe fericita veste: „Şi mergând 
propovăduiţi, zicând: S-a apropiat împărăţia 
cerurilor”!. 

Apostolii, având nobila misiune, 
deveneau sarea pământului şi lumina lumii: 
„Şi i-a trimis să propovăduiască împărăţia lui 
Dumnezeu şi să vindece pe cei bolnavi”?. „Şi 
intrând în casă, uraţi-i, zicând: Pace casei 
acestuia”?. 

Misiunea Apostolilor şi tot ceea ce 
înfăptuiau ei în numele lui Hristos 
demonstrau dumnezeirea Fiului. „Unul 
Născut care din Tatăl S-a Născut mai înainte 
de toți vecii, lumină din lumină, Dumnezeu 
adevărat din Dumnezeu adevărat”. Fiul 
Omului ierta păcatele semenilor săi, făcea 
minuni dumnezeieşti, se declara judecătorul 
celor vii şi a celor morţi: „Ca toţi să fie una, 


1 Matei 10, 7. 
2 Luca 9, 2. 
3 Matei 10, 12. 

după cum Tu, Părinte, întru Mine şi Eu întru 
Tine, aşa şi aceştia în Noi să fie una, ca lumea 
să creadă că Tu M-ai trimis”!. 

Întemeietor al religiei creştine, Domnul 
lisus Hristos este în centrul cultului creştin, 
este adorarea Tatălui, prin Fiul, în Duhul 
Sfânt. 

Fiul Omului a cerut înfăptuirea voii 
Tatălui Ceresc pentru sfinţirea creaturii: 
„Pentru ei Eu Mă sfinţesc pe Mine Însumi, ca 
ei să fie sfinţi întru adevăr”?. De aceea, în 
ortodoxie, vorbim de un cult hristocentric. 

lisus Hristos era Cuvântul care se 
pogorâse din Ceruri vestind pe pământ 
lumina Tatălui, lumina altarului divin. El era 
începutul lumii, al omului dintâi. „Toate prin 
El s-au făcut”, nădejdea, credinţa, dragostea. 
„intru El era viaţa şi viaţa era lumina 
oamenilor”, şi întunericul se topea în hăul 
uitat de timp. Atunci a apărut loan, trimisul 
Tatălui Ceresc, să mărturisească întruparea şi 
venirea Fiului Omului. Lumina era mărturia 
lui şi mărturisea despre Lumină! 

„In lume era şi lumea prin El s-a făcut, 
Dar lumea nu L-a cunoscut. lar cei care L-au 
primit au devenit fii lui Dumnezeu.”3 


1 Ioan 17, 21. 
2 Ioan 17, 19. 
3 Ioan 1, 10, 12. 


59 


Pr. dr. LEON DURĂ 


Prin har şi Adevăr S-a născut, ca lumea 
(creaţia) să nu dispară. Şi a acceptat să fie 
mărturisit de acel Ioan trimis de Tatăl. 

„Pe Dumnezeu nimeni nu L-a văzut 
vreodată...” Dar eu sunt participant smerit la 
venirea Ta în bisericuţa de pe deal... 
Împărăţia Ta, împărăţia lumii, a cuprins inima 
mea, inima mileniului care vine spre Tine. 

Adevărata lumină a întregii creaţii, 
Domnul lisus Hristos, promite (celui care-l. 
urmează) lumina de pe Muntele Tabor: „...Eu 
sunt Lumina lumii; cel ce Îmi urmează Mie nu 
va umbla în întuneric, ci va avea lumina 
vieţii”!. Din acea lumină dumnezeiască s-au 
împărtăşit apostolii, devenind (ei înşişi) 
„Lumina lumii”?. Lumina lor trebuia (şi 
trebuie) să lumineze calea vieţii fiecăruia 
dintre noi: „Aşa să lumineze lumina voastră 
înaintea oamenilor, aşa încât să vadă faptele 
voastre cele bune şi să slăvească pe tatăl 
vostru Cel din ceruri”?. 

Când oamenii au primit în inima lor 
lumina lui Hristos, întreaga creaţie a fost 
scăldată în lumină. Pentru că: „Altădată eraţi 
întuneric, iar acum sunteţi lumină întru Dom- 
nul; umblaţi ca fii ai luminii!”. „Căci voi 


1 loan 8, 12. 

2 Matei 5, 14. 
3 Matei 5, 16. 
t Efeseni 5, 8. 

sunteţi fii ai luminii şi fii ai zilei; nu suntem ai 
nopţii, nici ai întunericului”!. 

Parte dintre oamenii mileniului trei 
consideră că-şi pot lumina singuri calea. 
Lumina lor se aseamănă cu aceea a unei 
lămpi afumată de fumul gros al istoriei. 
Lumina lor nu se poate opune şi nici compara 
cu lumina Soarelui dreptăţii. Cei care iubesc 
cu adevărat lumina îşi dirijează paşii spre Fiul 
Omului. Cei care preferă să meargă prin 
tenebre, lăsându-se ghidaţi de lumina 
sepulcrală a clipei efemere, se vor pierde în 
necunoaştere, copleşiţi de frică, de angoasă 
perpetuă. 

Fiu al Tatălui, dar şi Om adevărat, lisus 
Hristos este paradigma întregii creaţii: „Până 
vom ajunge toţi la unitatea credinţei şi a 
cunoaşterii Fiului lui Dumnezeu, la starea 
bărbatului desăvârşit, la măsura vârstei 
deplinătăţii lui Hristos”?. „Că v-am dat vouă 
pildă, ca, precum v-am făcut Eu vouă, să 
faceţi şi vo"! „Deci, vă rog, să-mi fiţi mie ur- 
mători, precum şi eu lui Hristos”. 

Îndemnurile Sfântului Apostol Pavel îşi 
găsesc şi astăzi împlinirea, chiar dacă taina 
cerului şi a pământului a fost descoperită 
numai celor curaţi, pruncilor: „Te slăvesc pe 


1 I Tesaloniceni 5, 5. 
2 Efeseni 4, 13. 

3 Ioan 13, 15. 

t I Corinteni 4, 16. 

Tine, Părinte, Doamne al cerului şi al 
pământului, că ai ascuns acestea de cei 
înţelepţi şi de cei pricepuţi şi le-ai descoperit 
pruncilor. Aşa, Părinte, căci aşa a fost 
înaintea Ta, bunăvoința Ta”!. „Lăsaţi copiii să 
vină la Mine şi nu-i opriţi, căci a unora ca 
aceştia este împărăţia lui Dumnezeu.”? Sunt 
cuvintele Fiului spuse întregii umanităţi. Dacă 
le vom accepta în inima noastră prin actul 
credinţei, ele (cuvintele) vor deveni un bun 
preţios pentru a noastră mântuire. 
Recâştigarea fericirii, vederea Domnului 
Dumnezeu şi comunicarea cu Creatorul prin 
Fiul. Dumnezeu „nu vrea moartea 
păcătosului, ci să se întoarcă şi să fie viu”. 
Amin. 


1 Luca 10, 21. 
2 Marcu 10, 14. 

VIII 


Evoluţia mentală a societăţilor 
occidentale a dus la negarea miturilor 
arhetipale, imprimând individului arhaic (cel 
legat de cutum) un nou mod de a percepe 
lumea cu care intră în contact direct. Mitul, 
această continuă întoarcere la actul 
primordial, îşi pierde referențiaritatea. Omul 
occidental nu-şi identifică potenţa cu armonia 
care trebuie să existe (imperativ) în jurul lui. 
Pentru el, talismanul arhaic capătă o altă 
conotație. Obiectul respectiv, perla (de 
exemplu) nu este purtată la gât pentru ca el 
să fie prins în simbolismul omului arhaic. 
Occidentul poartă perla, fie ca podoabă, fie 
din teribilism. Perla, pentru el, nu mai joacă 
rolul de liant între cer şi pământ. Proprietăţile 
ei ancestrale sunt reduse la stadiul de efigie, 
obiect comercial. Dacă cineva din societatea 
occidentală nu îşi înfrumuseţează chipul cu o 
perlă, acel individ poate să piardă concursul 
de modă (oarecare), dar nicidecum 
stabilitatea, echilibrul, forţa de a acţiona ca 
un temerar. Nu acelaşi lucru se întâmpla cu 
omul arhaic: «Perlele - scrie un mare Istoric 
al Religiilor - promovează virtuțile feminine: 
naşterea,  fecunditatea. Valoarea lor se 
datoreşte arhetipului cosmic din care descind 

şi de la care se revendică... Ele nu sunt nişte 
simple obiecte, ci într-un anumit sens, un 
microcosmos». 

Intrebarea este următoarea: Omul 
occidental al mileniului trei a pierdut ceva 
prin negarea miturilor?! Un creştin modern 
spune că omul occidental nu are dreptate. 
Pentru el (creştin), întreaga energie cosmică, 
universul întreg îşi regăseşte armonia în 
întruparea Fiului lui Dumnezeu, lisus Hristos, 
„la plinirea vremii” (Galateni 4, 4). 

Odată cu  Omul-Dumnezeu, întreaga 
creaţie, creatura însăşi - omul - se poate 
regăsi ca entitate de sine stătătoare, într-o 
creaţie  pervertită prin  neascultare, prin 
cădere de la faţa Domnului Dumnezeu. Prin 
lisus Hristos, neamurile păşeau în Israel, 
recunoscând în poporul evreu pe Înainte- 
mergătorul omenirii întregi. Până la 
chemarea divină a patriarhului Avraam, 
poporul biblic s-a hrănit şi el cu miturile 
timpul antic şi preantic. Marea reuşită a uma- 
nităţii a fost chemarea patriarhului Avraam. 

Chemarea Domnului Dumnezeu s-a 
adresat unui om pregătit pentru misiunea 
încredinţată lui. Credea Avram în ceva? Da! 
În cine? În Cel Care l-a chemat să 
mărturisească neamurilor (loan 4, 22), prin 
poporul care avea să se nască din coapsa lui: 
«Şi Eu voi ridica din tine un popor mare, te 

voi binecuvânta, voi mări numele tău şi vei fi 
izvor de binecuvântare. 

Binecuvânta-voi pe cei ce te vor 
binecuvânta, iar pe cei ce te vor blestema îi 
voi blestema; şi se vor binecuvânta întru tine 
toate neamurile pământului.» (Facerea 12, 2- 
3) 

Niciodată poporul biblic, poporul evreu, 
nu a identificat [ara profetului Moise, 
Israelul, cu un mit. Mitul este lipsit de 
revelaţie, sau dacă vreţi, prin mit, omul 
arhaic se punea (el şi clanul lui) în armonie cu 
legile fizicii care guvernau (şi guvernează) 
habitatul lui, creaţia toată, fără să se 
raporteze la Creator. Omul arhaic rămânea în 
imanent, tăcut şi strângând (în mână) 
talismanul. Când a cunoscut scrierea, omul 
pre-antic şi-a fixat în scris, pe tăblițe de lut, 
sau pe zidurile peşterilor: „ficţiunea ermetică, 
un simbol al unei idei generale”, adică: mitul. 
(Vezi G. Călinescu, Istoria Literaturii 
Române...) 

Ori de câte ori neamurile se intersectau, 
fie prin războaie fratricide sau prin absorbţii 
involuntare, mitul care rezista era acela care 
corespundea ca simbol timpului respectiv. 
Mitul acela se impunea prin ficţiunea care o 
degaja, precum şi prin simbolul care 
exterioriza ideea  încarcerată în mesajul 
lăuntric. Numai cuvântul Domnului Dum- 

nezeu - Cel adevărat - putea învinge timpul şi 
epocile istorice. 

Ce se întâmplă cu cei care aşează 
revelaţia vetero-testamentară şi implicit, pe 
cea nou-testamentară, pe piedestalul ocupat 
de miturile sumeriene, asiriene, egiptene, 
babiloniene, greceşti, romane etc.?! Acei 
indivizi coboară transcendentul în imanent, în 
lumea clipei fără de Dumnezeul Cel Adevărat, 
Unic şi Etern. Mai mult, sunt unii 
„cercetători” care depăşesc stadiul acesta şi 
încearcă, prin forţe proprii, să nege totul: 
mitul şi revelaţia supranaturală. Se pare că 
acesta este stadiul omului occidental al înce- 
putului de mileniu trei. El se simte bine (se 
pare!) privind sticla de Coca-Cola, ca simbol 
al ideii de globalizare promovată de nord- 
americani. Ce-i de făcut?! Se mai pot valo- 
rifica miturile arhaice, şi pe un alt plan 
existenţial, revelaţia supranaturală, într-o 
lume a  egocentrismului accentuat şi a 
individului-pământean debusolat de propria-i 
exprimare a cuceririlor ştiinţifice printr-o 
tehnologie agresivă şi lipsită de ficţiunea 
mitului?! Părerile sunt împărţite!... Pentru 
oamenii care se raportează la revelaţia dum- 
nezeiască cuprinsă în Primul şi Cel de-al 
Doilea Testament, manifestările sunt clare: 
imanentul se  sublimează prin cuvântul 
Creatorului şi transcendentul aduce armonia 

în creație prin întruparea Fiului lui 
Dumnezeu, lisus Hristos. 

Pentru nihilişti şi atei dreptul de a visa 
este oprit de opacitatea gândului negru al 
negaţiei. Nu există mit! Mai mult: nu există 
revelaţie supranaturală!... Dumnezeu nu a 
vorbit cu Avraam, cu Isaac, cu Iacov. Credinţa 
şi acţiunea în numele: „Dumnezeului lui 
Avraam, Dumnezeului lui Isaac şi 
Dumnezeului lui Iacov... (Matei 22, 32) este 
zadarnică!... Evangheliile sunt „făcători” ome- 
neşti. Nimic mai jalnic pentru astfel de 
oameni rătăciţi în necunoaştere. Memoria 
umanităţii, prin aleşii Domnului, a reţinut 
acţiunea de ştergere a păcatului neascultării 
protopărinţilor, astfel: «Atunci a zis Domnul 
Dumnezeu către Noe: Sosit-a înaintea feţei 
Mele sfârşitul a tot omul, căci s-a umplut pă- 
mântul de nedreptăţile lor, şi iată Eu îi voi 
pierde de pe pământ» (Facerea 6, 13). 

Să fie nevoie, în mileniul trei, de spălarea 
pământului de păcatul neascultării omului 
modern,  super-tehnologizat? Nu, nu vă 
speriaţi! Să nu ne pierdem cumpătul, să avem 
nădejde în legământul încheiat de Dumnezeu 
cu Noe şi să urmăm calea curcubeului, calea 
luminii. Nu a zis Domnul Dumnezeu către 
Noe: «lată, ca semn al legământului, pe care-l 
închei cu voi şi cu tot sufletul viu ce este cu 
voi din neam în neam şi de-a pururi. 

Pun curcubeul Meu în nori, ca să De 
semn al legământului dintre Mine şi 
pământ...» (Facerea 9, 12-13). 

Învârtoşat în propriile lui concepte 
raţionale, omul modern al începutului de 
mileniu trei se neagă pe sine într-o creaţie în 
care (de multe ori) nu se face înţeles. Sim- 
bolul şi mitul se pot revitaliza numai în 
măsura în care omul mileniului trei se va 
raporta (în acţiunile sale ştiinţifice) la 
revelaţia adevărată cuprinsă în Sfânta 
Scriptură. Ce a rămas din oracolul de la Delfi, 
atât de venerat în Grecia antică? Ceea ce a 
fost tot timpul: legendă şi mit. Dar care, la 
timpul acela revolut, reprezenta pentru omul 
antic cunoaşterea în „ghicitură” (în oglindă) a 
divinității. Pentru omenirea de atunci, 
oracolul de la Delfi reprezenta speranţa şi 
viitorul. Este tocmai ceea ce lipseşte omului 
modern al începutului de mileniu trei; infatuat 
şi lipsit de credinţă, nădejde şi dragoste. 

IX 


În lumea creştină, cerul este încă prezent 
în substanţa sufletului. De ce? Pentru că 
substanţa necunoscută a cuvântului devine 
simbol şi trăire în acelaşi timp. În şi prin 
cuvânt, cerul ininteligibil se umanizează 
reducându-se la o simplă gândire omenească, 
dar trăită mistic, înălţător. 

Hermeneutica iudaică (creştină şi 
islamică), ori de câte ori uită de sine, îşi 
regăseşte prospeţimea în textul sfânt. Prin 
prezenţa omului, pământul devine centrul uni- 
versului; nemişcat şi plin de viaţă. Arătaţi-mi 
un om pe planeta roşie (Marte) şi-mi voi 
exprima regretul că m-am născut pe planeta 
Pământ. Dar până atunci: Mă aflu afundat 
într-o pădure întunecoasă. Sufletul meu 
aşteaptă (cu disperare) ieşirea. Plasa 
păcatului acoperă dâra de lumină care vine 
de la Tine. Ochii roşii ai morţii privesc pe 
Adam. Cuprins de spaimă mă agăţ cu 
amândouă mâinile de o liană. Zdrobit de 
întunecime, copacii îmi apar adevăraţi balauri 
care vor să mă înghită. M-am rătăcit printre 
rădăcinile încâlcite ale păcatului adamic. Nu 
mai ştiu pe unde să ies la lumină. Răgetele 
fiarelor îmi amintesc că încă sunt un om. 
Atunci am ridicat un deget spre cer. Şi am vă- 

zut că exist... Tu, Doamne, bătusei de atâtea 
ori la uşa sufletului meu... Nu Tam deschis. 
De fiecare dată, când Te apropiai de casa 
sufletului meu, Te respingeam cu vorbe 
murdare, Te  îndepărtai  lăsându-mă în 
întuneric. După câtva timp, băteai din nou..., 
mai sfios... şi plecai îngândurat. Vorbele mele 
pline de dispreţ nu conteneau să se audă... 
Când Te-am căutat la platul ceresc, uşa era 
deschisă, Tu mă căutai disperat pe pământ. 
Abia atunci am înţeles că Tu băteai la aceeaşi 
uşă: uşa palatului ceresc, uşa sufletului meu. 
zk zk 


* 


Viaţa fiecăruia dintre noi este plină de 
necunoscute, precum în matematică. Suntem 
născuţi, creştem, ne înmulţim, după care, în 
durere - ne despărţim de cei dragi, trecând 
prin moarte, pentru a ajunge la viaţa de 
dincolo, viaţa spirituală, viaţa veşnică. 

În viaţa materială, pământeană, Domnul 
lisus Hristos ne cere să fim tari în credinţă, să 
avem puterea trupească (şi sufletească) 
necesară  depăşirii oricărei dificultăți, 
materială sau spirituală: «Şi cel ce nu-şi ia 
crucea şi nu-Mi urmează Mie nu este vrednic 
de Mine» (Matei 10, 38). 

Crucea, simbolul greutăților (apăsătoare) 
acestei lumi; dar şi simbolul biruinţei vieţii 
asupra morţii, prin Mântuitorul Hristos 

devine - pentru noi toţi - etalon de măsură 
pentru curajul nostru creştin în lupta cu ispita 
pe pământ. N 

Mântuitorul (Insuşi) a căzut sub povara 
crucii: «Şi au silit pe un trecător, care venea 
din țarină, pe Simon Cirineanul, tatăl lui 
Alexandru şi al lui Ruf, ca să ducă crucea Lui» 
(Marcu 15, 21). 

Oamenii mileniului trei au... aceeaşi 
soartă: cad sub povara încercărilor vieţii 
pământene. Ce-i de făcut?! Credința, 
exteriorizată prin fapta bună, duce inevitabil 
la primirea harului ceresc, la mântuirea 
subiectivă, la continuarea vieţii şi dincolo de 
moarte, întru lumina Domnului Dumnezeu 
(Vezi Marcu cap. 16, v. 14-19). Rugăciunea 
particulară şi rugăciunea săvârşită în cadrul 
cultului public rămân (şi devin) pentru fiecare 
creştin izvorul prin care se poate dialoga cu 
Creatorul. Fie prin rugăciunea de cerere, fie 
prin rugăciunea de mulţumire sau prin rugă- 
ciunea de preamărire a Domnului. «Când vă 
rugaţi, nu spuneţi multe ca neamurile, că ele 
cred că în multa lor vorbire vor fi ascultate. 
Deci nu vă asemănaţi lor că ştie Tatăl vostru 
de cele ce aveţi trebuinţă mai înainte ca să 
cereţi voi de la El» (Matei 6, 7-8). 

Nu numai noi, cei din lumea pământeană, 
avem nevoie de ajutorul Tatălui Ceresc pentru 
a depăşi cu bine greutăţile de zi cu zi, ci şi cei 
care fac parte din lumea spirituală, a celor 

care au trecut prin moarte, şi despre care nu 
ştim dacă au ajuns la starea de nepătimire, la 
lumina cerească a Bunului Dumnezeu. 

Pentru a ajuta pe răposaţii noştri este 
nevoie de rugăciunea inimii, de rugăciunea 
adevărată, din tot sufletul. In acest sens 
trebuie înţelese ierurgiile (exemplu: slujba de 
înmormântare, parastasul etc.) celebrate în 
cadrul cultului Bisericii luptătoare. 
Rugăciunile celor vii, fiind auzite de Domnul 
Dumnezeu, pot anula starea de neascultare, 
de păcătoşenie, în care s-ar afla cei răposaţi. 
Aceştia ar putea primi iertarea, viaţa întru 
lumină veşnică. Primirea (de pomană) 
pachetului care se împarte pentru cel răposat, 
trebuie să atragă după sine obligaţia 
creştinească (a celui care primeşte 
respectivul pachet) de a spune sincer: 
„Dumnezeu să-l ierte!” Este şi aceasta o 
formă de rugăciune (de cerere). Domnul 
Dumnezeu este Domnul Dumnezeul răbdării 
(Vezi Romani 15, 5). lar Domnul lisus Hristos 
a fost exemplu de răbdare (vezi Matei 27, 14). 

lată adevăratul simbolism şi adevărata 
trăire cuprinse în Sfânta Scriptură şi Sfânta 
Tradiţie creştină. 

Omul (pe pământ) este înconjurat de 
bunuri (materiale) multiple. Unora, ele 
servesc nevoilor imediate. Pentru alţii, ele 
satisfac plăcerile imaginare. 

«Omul născut din femeie are puţine zile 
de trăit, dar se satură de necazuri. 

Ca şi floarea, el creşte şi se veştejeşte şi 
ca umbra el fuge şi e fără durată.» (lov 14, 1- 
2) 

Viaţa fizică a omului se loveşte de multe 
obstacole şi existenţa lui este plină de griji. 
Scopul ostenelilor lui este succesul imediat, 
aici pe pământ. A câştiga şi a se bucura de 
câştig material, iată scopul imediat al omului 
mileniului meu. De aceea, nu fără 
îndreptăţire, greutăţile omului şi eforturile lui 
pe pământ i-au cerut să lupte. Să lupte cu el 
însuşi şi cu oponenții săi. Lucrurile care ies în 
calea lui (a omului) se transformă în 
adevărate obstacole existenţiale. În acest 
sens putem vorbi de o „luptă pentru 
existenţă”. Această luptă, urmărită în limitele 
sale juste, nu este o invenţie a omului. 
Căderea chipului lui Dumnezeu în dualitatea 
creaţiei a pervertit natura umană. Pentru om, 
lupta pentru existenţă dusă pe un pământ plin 
de  pălămidă devenea de o extremă 
importanţă. Aşa se face că, în timp, lupta 

pentru existenţă producea (adesea) rezultate 
remarcabile pentru om. Frământările 
continue prin care trecea creatura au devenit 
nelipsite şi de neglijat. Aceste lupte continue 
nu au putut şi nu pot aduce mulţumiri omului 
modern. Ele îi aduc o satisfacţie trecătoare, 
prin care omul modern încearcă să uite de el 
însuşi în vâltoarea preocupărilor cotidiene. 
Vai de cel care consacră acestei lupte toate 
forţele sale, toată energia voinţei sale! 
Singur, fără o relaţie intimă cu Creatorul, 
omul modern se va epuiza asemenea unui 
copil care nu-şi găseşte mama; debusolat şi 
plin de grijă pentru ziua de mâine. 

Până în prezent, lupta pentru existenţă, 
cea pe care o cunoaştem din practică, nu a 
reuşit câtuşi de puţin să diminueze marile 
mizerii ale umanităţii. «Aici înțelegerea 
lutului, acolo strigătele de durere», spune un 
vechi autor indian; «aici savanţi care discută 
fără vreo apăsare, acolo beţivi care se 
încaieră; aici tinereţe binevoitoare, acolo 
oameni roşi de cancer şi de lepră; eu nu mai 
ştiu dacă viaţa este nectar sau otravă». Aşa 
era altădată; aşa este şi astăzi. 

Dacă ne mărginim să facem din viaţă o 
luptă pentru existenţă, atunci ea devine 
pentru cea mai mare parte dintre oameni: 
durere şi injustiţie. Chiar dacă în faţa Creato- 
rului toţi suntem egali... 

Inima omului aspiră fără încetare la 
fericirea supremă. Nici cel mai mare succes, 
în lupta pentru existenţă, nu este capabil să 
ofere câştigătorului această fericire. 

In Vechiul Testament, Ecclesiastul ne-a 
făcut (de mult timp) să auzim această 
plângere a omului: «Ce folos are omul din 
toată truda lui cu care se trudeşte sub 
soare?» (Ecclesiastul 1, 3). 

Când cel mai mare succes dobândit în 
lupta pentru viaţă aduce mulţumire şi 
plăcere, va trebui (şi atunci) să spunem 
asemenea umanistului Goethe: «Eu eram ca 
un şobolan otrăvit care alerga de ici-acolo, 
aruncându-se peste tot ceea ce găsea, fără să 
poată stinge focul devorator de care el era 
mistuit». Acelaşi poet, care s-a bucurat de 
atâtea bunuri în lumea aceasta, mărturisea la 
bătrâneţe: «Viaţa sa un continuu supliciu cu 
care se confrunta omul care este nevoit să 
rostogolească piatra care nu poate fi fixată 
niciodată, ea cade tot timpul şi că în cei 
şaptezecişicincideani de viaţă n-a avut parte 
nici măcar o lună de fericire adevărată». 

Cum ar putea fi altfel?! Bunurile, care 
sunt obiectul luptei pentru existenţă, nu pot 
satisface pe om în dualitatea lui: trup şi 
suflet. Când ei (oamenii) vor obţine bunurile 
râvnite de atâta amar de vreme, uită că sunt 
trecătoare... Este o fugă continuă: deabia 
ajunge omul să realizeze că este în posesia 

fericirii, că, în clipa următoare, fericirea nu 
mai este de găsit. Numai Creatorul poate 
eterniza clipa celui care acceptă dialogul într- 
un  sinergism  divino-uman, sub cupola 
aureolară a curcubeului haric, înălţător. 

zk zk 


zk 


Dacă creaţia, potrivit firii ei, a fost 
pecetluită de Creatorul (tocmai) pentru a fi 
jertfită, atunci la ce bun ridicarea firii omului 
la treapta îndumnezeitoare după har?! Să ne 
sacrifice (oare) Dumnezeu numai de dragul de 
a „vedea” ieşind din creaţie fumul jertfei 
binemirositoare? Trebuia să existe, în istoria 
neamului omenesc, ceva care să fi declanşat 
îndepărtarea omului de Creator. Sfânta 
Scriptură ne precizează căderea 
protopărinţilor: «De aceea femeia, socotind că 
rodul pomului este bun de mâncat şi plăcut 
ochilor la vedere şi vrednic de dorit, pentru 
că dă ştinţă, a luat din el şi a mâncat şi a dat 
bărbatului său şi a mâncat şi el» (Facerea 3, 
6) lată singura explicaţie plauzibilă pentru 
omul care crede în pronia divină. Firea umană 
se putea sustrage căderii,  neascultării? 
Puteau protopărinţii - Adam şi Eva - să 
rămână „pour toujours” la asemănarea cu 
Dumnezeu? În acest sens trebuie înţeleasă 
învăţătura Sfântului Maxim Mărturisitorul. 
Nu trebuie confundată atotştiinţa Creatorului 

cu  predestinaţia. Omul nu fusese sortit 
căderii. Dumnezeu, atotştiutor, cunoştea 
puterea de rezistenţă a firii umane în faţa 
ispitei. A Evei în faţa pomului cunoştinţei 
binelui şi răului şi a lui Adam în faţa Evei. 

Pentru a salva întreaga creaţie, având 
corolar pe om, Creatorul a trimis spre 
sacrificiu suprem pe Fiul Său, lisus Hristos. 
Cel Intrupat din Fecioara Maria „la plinirea 
vremii” (Galateni 4, 4). Răstignirea şi moartea 
pe cruce, asemenea alegerii lui Avraam, devin 
momente fireşti în  iconomia mântuirii 
neamului omenesc. Numai astfel vom înţelege 
jertfa continuă a Fiului pe masa sfântului 
altar, în timpul Sfintei Liturghii. «Căci 
Dumnezeu aşa a iubit lumea, încât pe Fiul 
Său Cel Unul-Născut L-a dat ca oricine crede 
în El să nu piară, ci să aibă viaţă veşnică.» 
(loan 3, 16) lată drumul spre ecumenismul 
inter-religios al mileniului trei. 

zk zk 
zk 

Ochii Dreptului s-au închis. Munţii plâng 
de atâta întuneric, apele au încetat să mai 
curgă, vântul a adus cu el răceala morţii, 
«pământul s-a cutremurat, pietrele s-au 
despicat, mormintele s-au deschis», numai 
Sfântul stă şi ascultă cântecul morţii, întreg 
universul se cutremură. De pe cruce, un înger 
îmi face semn să tac; să nu tulbur liniştea 

morţii Fiului Omului din Cetatea Sfântă. 
Numai ochii îmi sunt deschişi: privesc Trupul 
lui Iisus înfăşurat în giulgiu. A treia zi m-am 


dus să văd mormântul gol..., Înviase!... 
Acelaşi înger m-a privit şi mi-a zis: - Nu te 
teme, a mers în Galileea!... Cuprins de 


bucurie am alergat pe străzile iluminate ale 
Ierusalimului. Departe, vedeam ostaşii urcați 
pe tancuri... Încă mai păzeau mormântul lui 
lisus. Atunci am început să mă rog: Doamne, 
leagă-mă de numele Tău cel sfânt, să mă 
bucur de veşnicie. Purpura anilor mei nu o 
întina cu lacrimi amare. Fă-mi puternic întru 
adevăr, asemenea pusnicului din pustie. 
Ceartă-mă cu bunătatea Ta de Părinte. 
Deschide gura mea spre lauda Ta, Doamne. 
Ochii-mi mântuie, să poată vedea lumina 
Ierusalimului. Îndrăznesc să-[i cer, Doamne, 
curajul martirilor Tăi şi bucuria de viaţă 
veşnică a sfinţilor. Fericirea sufletului meu să 
sângereze numai la auzul numelui Tău. Îndul- 
ceşte-mă, Doamne, iubeşte-mă ca mai 
înainte!... Chiar dacă am căzut în faţa ispitei. 
Doamne, leagă-mă de numele Tău şi dă-mi 
voie să merg înainte..., spre Tine, Creatorule- 
Elohim. 


x x 
* 


Auzind rugăciunea mea, oamenii 
mileniului meu vor înţelege că lupta pentru 

existenţă se dă în inima fiecăruia dintre noi, 
la limita dintre rai şi iad, acolo unde izvorăşte 
iubirea, apa cea vie a lui Hristos. Amin. 

XI 


Cel care se îndepărtează de calea care 
duce la Domnul dumnezeu, acela îşi 
îndepărtează propriul său suflet de trupul 
care îl îmbracă precum o „haină din piele” 
(Facerea 3, 21). Ignoranţa nu duce la trezvie, 
ci la necunoaştere. Rațiunea singură nu poate 
să ţină piept ispitei de a mânca o prăjitură cu 
ciocolată. Dobitoacele sunt ghidate de reflexe 
înnăscute pe care le repetă necondiţionat 
toată viaţa lor. Dumnezeu a binecuvântat pe 
om cu voinţă liberă şi cu puterea de a iubi 
chiar şi pe vrăjmaşul său. Boala secolului XXI 
este boala sufletelor care refuză să se apropie 
de Creatorul. Este acea privire pe orizontală, 
în care imaginile telurice se pierd într-o 
infinitate de simboluri. Simbolurile, atunci 
când nu sunt controlate de minte - prin 
cuvânt - devin obositoare, ducând la ruina, 
anularea omului modern. Numai prin cuvânt, 
omul are posibilitatea să străbată cerurile, să 
strige pe Dumnezeu, apropiindu-se (totodată) 
de El. 

De ce nu poate omul modern să trăiască 
fără prezenţa Domnului Dumnezeu?! 

Grija pentru viaţa activă, preocuparea 
permanentă pentru ziua de mâine, biruie 
dorinţa de a intra în dialog cu cineva care îţi 

este superior, Stăpân. Viaţa, în complexitatea 
ei, este suficientă pentru omul modern. Să fie 
aşa?! De ce se (mai) teme de propriile lui 
fantome? Disperat, omul mileniului trei îşi 
caută un partener de dialog. Cei mai mulţi se 
opresc în faţa cabinetului de psihiatrie. Medi- 
Catia prescrisă de doctor le şterge (câteodată) 
obsesia; nu şi cauza ei. Rădăcina răului nu 
este una şi aceeaşi cu anularea durerii. 
Simbolurile obositoare şi fără semnificaţie ale 
lumii moderne rămân pe mai departe culturi 
de viruşi activi pentru omul secolului XXI. 
«lar îngerul a zis către Mance: Deşi mă vei 
opri, eu nu voi mânca pâinea ta; dar de voieşti 
să faci ardere de tot Domnului, atunci adu-o. 
Şi nu ştia Manoe că acesta e îngerul 
Domnului. 

Şi a zis Manoe către îngerul Domnului: 
Cum îţi este numele? Ca să te mărim, când se 
va împlini cuvântul tău. 

Zis-a îngerul către el: La ce mă întrebi tu 
de numele meu? Că el este minunat» 
(Judecătorii 13, 16-18). 

Omul modern care se opreşte în faţa unul 
locaş de cult (sinagogă, biserică, moschee 
etc.) caută pe Dumnezeu ca pe un posibil 
partener de dialog. Unul ca acesta diluează 
rădăcina răului prin rugăciunea minţii. El se 
află în permanentă trezvie duhovnicească. 
Omul raţional, dominat în permanenţă de 
teoria ştiinţelor pozitive, acceptă cu greu 

ceea ce se întâmplă dincolo de legile fizicii, de 
legile care guvernează universul creat de 
Domnul Dumnezeu. El nu îngăduie o altă 
perspectivă pentru semenul său. Pentru el 
materia există prin sine şi pentru sine. Sfinţii 
Părinţi ne cer să fugim de astfel de oameni. 
Simţul tactil domină întreaga lor viaţă. 
Oamenii dominați de rațiune, când privesc o 
icoană, ei spun că o pipăie. Omul bun şi 
iubitor de Dumnezeu controlează propria-i 
rațiune prin virtutea credinţei. Numai celui 
din urmă i se îngăduie să se afle printre ne- 
muritorii veşniciei. Ceilalţi vor suporta povara 
secolului sau mileniului în care au pipăit 
materia predispusă la transfigurare. Cu toate 
acestea, omul mileniului trei nu trebuie să 
părăsească sau să  dispreţuiască putinţa 
virtuţii care duce la cunoaşterea apofatică a 
Creatorului. Dacă nu va putea să iasă din 
chingile raţiunii, datoria lui este să accepte 
sârguinţa şi dorinţa celor care pot ajunge pe 
culmile virtuţii şi ale mântuirii. Acceptând pe 
aproapele, ei vor accepta pe  Insuşi 
Dumnezeu. Întristarea şi bucuria mistică de 
pe chipul aproapelui va transfigura materia. 
Simţurile trupului omului raţional se vor 
activa la auzul cuvântului rostit de cel aflat în 
dialog cu Creatorul. Atunci va apărea grăunţa 
de iubire care va transfigura întreg universul. 
Şi nu va mai fi război, pacea va triumfa pe 
pământ, în plin mileniu trei. 

«Pleacă, Dumnezeul meu, urechea Ta şi 
auzi, deschide ochii Tăi şi vezi mâhnirea 
noastră adâncă şi cetatea asupra căreia se 
cheamă numele Tău. Că nu pentru faptele 
noastre drepte aducem înaintea Ta 
rugăciunile noastre cele fierbinţi, ci pentru 
milele Tale cele mari. 

O, Doamne, ascultă! O, Doamne, iartă! O, 
Doamne, ia aminte şi lucrează! Nu întârzia 
pentru numele Tău, Dumnezeul meu; că 
numele Tău îl poartă cetatea şi poporul Tău!» 
(Daniel 9, 18-19). 

Când omul va înţelege că este nemuritor, 
faţa lui va strălucii ca soarele. Atunci se va 
ridica deasupra poftelor şi va deveni propriul 
său stăpân, într-o lume finită, aflată sub 
pronia cerească. 

Viaţa virtuoasă! este dobândită de omul 
care se smereşte în faţa Creatorului. Când 
ajunge la o astfel de viaţă, luxul şi opulenţa 
mileniului trei se vor metamorfoza în fărâmă 
hristică, din care, omul modern se va 
împărtăşi pentru aş transfigura firea căzută în 
necunoaştere. Nu se va mai apleca spre cele 
trupeşti, iar mintea lui va gândi bine şi 
înălţător; ajungând să se cunoască pe sine 
însuşi. 


1 Vezi Pr. Prof. Dr. loan Dură, La consécration du 
Saint Chr&me dans l'Église Orthodoxe Roumaine entre 
le XVI et le XIX: siècles, în Ephemerides Theological 
Louvanienses, Leuven-Belgia, 1986, nr. 62. 

Numai prin sârguinţă şi virtute putem 
obţine eliberarea sufletului nostru de sub 
tirania neascultării. Moartea sufletească este 
pericolul iminent al omului mileniului trei. 
Fără să se ferească de cele nepotrivite firii 
sale de creatură, omul modern se va afla în 
situaţia neplăcută de a se despărţi de 
nemurire ca un nestatornic; om fără de 
credinţă şi rațiune dreaptă. Un astfel de om 
nu va cunoaşte prezenţa Domnului Dumnezeu 
în lume şi sufletul lui va dăinui în întuneric. 

De multe ori necredinţa este îndrăgită de 
cel plin de  neascultare. Ce este 
descompunerea trupului omului păcătos în 
faţa Creatorului? Nimic! La Dumnezeu: nimic 
nu se pierde, nimic nu se câştigă, totul se 
permanentizează. Transformarea este proprie 
privirii omului căzut în necunoaştere, în 
neascultare. Ce este omul curat? O amforă 
plină cu vinul de la Cana. El trebuie arătat 
semenilor întăriţi prin rugăciune. 

Dorinţa omului modern de a se 
transforma din creatură în Creator al 
Universului, în plin mileniu trei, devine un 
ideal care se prăbuşeşte în faţa mormântului 
istoriei neamului omenesc de până la el. Încă 
o dată mândria personalităţii lui se opune 
fructului crescut în pomul vieţii. Aripile minţii 
lui rămân pietrificate de slava deşartă. Con- 
siderându-se Demiurg, omul mileniului trei 
încearcă să se opună Adevărului care 

guvernează legile fizicii terestre. lată ce 
spune Apostolul neamurilor: «Ba mai mult: eu 
pe toate le socotesc că sunt pagubă, faţă de 
înălţimea cunoaşterii lui Hristos Iisus, 
Domnul meu, pentru Care m-am lipsit de 
toate şi le privesc drept gunoaie, ca pe 
Hristos să dobândesc, (...)> (Filipeni 3, 8). 

Omul mileniului trei va auzi cum va 
plânge fata din Rama... 

Fata din Rama plânge şi nu are cine să o 
asculte. Mângâierea Domnului Savaot nu se 
mai aşează peste sufletul ei de fecioară 
neprihănită. Sufletul ei nu mai are chip de 
scăpare. Duhul deznădejdii mileniului trei i-a 
cuprins puterile. Acum se află între viață şi 
moarte. 

Plânge fata din Rama nemaiputând suferi 
prigoana mileniului trei. Dar mintea nu i se 
rătăceşte în necunoaştere. Vatra focului nu i-a 
desfigurat tăria puterii duhovniceşti. 
Lacrimile fetei din Rama sunt fiinţe vii care se 
rostogolesc pe pământul sfânt, precum o 
mărturisire a căinţei. Ele se opresc la poalele 
muntelui Sfânt, Muntele Sinai, aproape de 
Templul mileniului trei, din Ierusalim. Este o 
cale lungă, ca de la pipăit la simţire, la inimă. 

Fata din Rama plânge şi năvala de 
gânduri este oprită de propria-i credinţă. 
Pământ şi cenuşă este trupul ei de fecioară 
neprihănită. Aurul lacrimilor se lămureşte în 
focul războiului ispitelor propuse de Azazel. 

Puterile sufletului sunt chemate în numele 
Domnului Dumnezeu: «Dumnezeul lui 
Avraam, Dumnezeul lui Isaac, Dumnezeul lui 
Iacov...» (Matei 22, 32). 

Plânge fata din Rama, lacrimile ei usucă 
bucuria de a trăi în plin mileniu trei. 
Lacrimile  pocăinţei o rup din chingile 
nevăzute ale  tentaţiilor mileniului meu. 
Fecioara caută o altă lume..., mai bună!... 
Lumea îngerilor. Numai prin rugăciune se va 
înălța la ceruri. Acolo, proorocul Ilie o va 
întâmpina pe un car de foc şi îi va dărui 
dragostea aprinsă pentru Dumnezeul Savaot. 
Căci zice Domnul: «lată, Eu sunt cu tine şi te 
voi păzi în orice cale vei merge; te voi 
întoarce în pământul acesta şi nu te voi lăsa 
până nu voi împlini toate câte ţi-am spus» 
(Facerea 28, 15). 

Cine, dintre fiii mileniului trei, are 
urechi, să audă!... 

XII 


Omul este nemuritor pentru că are 
întipărit (în el) chipul Domnului Dumnezeu, 
sufletul: „căci Dumnezeu nu i-a creat pur şi 
simplu ca pe nişte animale neraţionale 
(necuvântătoare), ci i-a făcut după chipul 
Său...” (Cf. Facerea cap. 1). 

Omul, fiinţă raţională şi cuvântătoare, 
rămâne nemuritor atât timp cât este însetat 
de cunoaştere, prin credinţă adevărată. Cel 
care se face cunoscut (omului) în permanenţă 
în alte şi alte taine ale Sale este Creatorul, 
Elohim. 

Fiinţă mărginită, limitată în timp şi 
spaţiu, omul poate să trăiască toată viaţa în 
dragoste cerească, numai iubind pe 
Dumnezeu, nădăjduind că este iubit de 
Creatorul, ca răspuns la chemarea sa. lubirea 
atrage după sine eternitatea. Intr-o familie 
inundată de iubire cerească, plictiseala, lipsa 
de permanentă noutate, nu-şi găsesc locul în 
sufletele celor doi soţi. Comunicarea dintre 
cei doi se va hrăni cu imaginea chipului lui 
Dumnezeu diseminat în chipul lor, ţinând 
(astfel) trează iubirea până dincolo de mor- 
mânt. Numai prin legătura cu Dumnezeu, 
omul este nemuritor. Neascultarea este cea 
care rupe pe om de Creator, făcându-l egoist, 

închis în el însuşi. Legile repetiţiei nefiind 
specifice lui. Necredinţa în izvorul nesecat şi 
plin de prospeţime (noutate) - Dumnezeu - 
duce la monotonie, la abandon, la anularea 
legăturii cu nădejdea supremă, cu Dumnezeul 
- iubire - lisus Hristos. Nici necredinciosul nu 
moare cu totul, pentru că (şi el) este chipul lui 
Dumnezeu, dar (acela) trăieşte o nemurire a 
întunericului, păzită de propriul său egoism. 

Cel care crede cu adevărat în Dumnezeu, 
menţinând legătura cu El prin rugăciune, 
poate să cuprindă infinitul? 

Omul singur, fără ajutor ceresc, nu poate 
cuprinde niciodată infinitul. Va da mereu de o 
limită, pe care o depăşeşte, pentru a da deo 
alta, şi de o alta... Culminând cu neliniştea 
sufletească permanentă: negăsirea adevărului 
suprem. Numai prin Hristos, omul mileniului 
trei poate ajunge la deplina cunoaştere a 
necunoscutului, pentru că El este: „Calea, 
Adevărul şi Viaţa”. 

Oameni ai mileniului meu, credeţi în 
Hristos şi veţi fi nemuritori! 

zk zk 
x 

Omul care se roagă, vorbeşte cu 
Dumnezeu, simte prezenta harului în sufletul 
său. Aceasta este puterea rugăciunii. 


Adresându-se Creatorului cel personal, şi nu 
omului, cel care se roagă - prin puterea 

rugăciunii - depăşeşte legile fizice ale 
creaţiei. 

Puterea vrăjitoarei! stă în puterea mai 
mare a unei părţi în a dirija (pentru o clipă) 
legile naturii asupra unui individ vulnerabil, 
lipsit de credinţă tare, lucrătoare prin iubire. 
Felul în care vrăjitoarea intră în legătură cu 
energia lucrătoare a unei fiinţe şi influențarea 
acesteia prin descântec poate să-i răspundă 
Biserica. Cum? Pentru a rupe aceste lanţuri 
nevăzute este nevoie de rugăciunea Bisericii?, 
de rugăciunea preotului, precum şi de 
rugăciunea celui care caută eliberarea 
sufletului şi a trupului din chingile energiei 
negative. Dumnezeu, fiind energia supremă, 
prezentă în tot şi în toate (fără a se identifica 
cu creaţia-creatură) revarsă energia harului 
necreat - energia pozitivă - peste individual 
vulnerabil, posedat. 

Domnul Dumnezeu ascultă cererea 
noastră - rugăciunea - şi  restabileşte 
armonia, echilibrul, acolo unde diavolul - prin 
intermediul omului - a căutat să o distrugă. 
Spune Sfânta Scriptură: „Toate câte veţi 
dezlega pe pământ vor fi dezlegate şi în cer şi 
toate câte veţi fi legat pe pământ vor fi legate 
şi în cer”. Această putere a dat-o Fiul Omului 


1 Vezi Dumitru Stăniloae, Ascetica şi Mistica 
Ortodoxă, vol. I-II, Edit. Deisis, 1993. 

2 Vezi Vladimir Lossky, Teologia Mistică a 
Bisericii de Răsărit, Edit. Anastasia, 1990. 

tuturor apostolilor săi, şi celor care au urmat 
acestora, prin succesiune apostolică!... 
zk zk 


* 


După învăţătura creştină ortodoxă, 
sufletul este o substanţă simplă (reală), vie, 
imaterială sau spirituală şi nemuritoare. Dacă 
trupul se întoarce în pământul din care a fost 
luat (Cf. Facerea 2, 7) -, sufletul merge la cel 
care l-a „suflat”, la Dumnezeu. Moartea, 
despărţirea sufletului de trup, distruge numai 
trupul material, supus legilor de descom- 
punere ale materiei. 

Fiind dăruit de Dumnezeu însuşi, sufletul 
este înzestrat cu rațiune sau minte, simţire şi 
voinţă liberă: „Din toţi pomii din rai poţi să 
mănânci, iar din pomul cunoștinței binelui şi 
răului să nu mănânci, căci, în ziua în care vei 
mânca din el, vei muri negreşit!”! 

lată ce scrie Sfântul Atanasie cel Mare: 
„Un mic semn că sufletul oamenilor este 
raţional, este deosebirea lui de făpturile 
neraţionale... căci... numai omul cugetă cele 
din afară de sine şi gândeşte la cele ce nu 
sunt de faţă şi revine la cugetarea lor şi prin 
judecată alege ceea ce e mai bun dintre cele 
cugetate...”. 

Sensibilitatea omului credincios sau 
simțirea sufletului omului necredincios este 


1 Facerea 2, 16-17. 

capacitatea acestora de a percepe tot ceea ce 
îi înconjoară şi ceea ce se petrece în propria 
lor viaţă.  „Simţurile sunt organe sau 
instrumente prin care simţim. Sensibile sunt 
obiectele care cad sub simţire. Sunt cinci 
simţiri şi de asemenea cinci simţuri.” Astfel 
avem: simţul văzului, prin care percepem 
culoarea şi tot ceea ce ne înconjoară; simţul 
auzului, prin care deosebim pe George 
Enescu de Mozard; simţul mirosului, prin care 
deosebim smirna de tămâie; simţul gustului, 
prin care deosebim mâncărurile de dulce de 
cele de post; simţul tactil, atât de apreciat de 
filozoful Platon (clasându-l pe primul loc). 

lată ce ne spune Sfântul loan Damaschin: 
„Trebuie să se ştie că Ziditorul a construit 
duble fiecare din organele simţurilor (doi 
ochi, două urechi, două nări ale nasului) 
pentru că atunci când se vatămă unul, să 
îndeplinească celălalt funcţia sa”. 

Creat după chipul şi asemănarea Sa, a 
Domnului Dumnezeu, omul a primit puterea şi 
porunca de a se înmulţi şi stăpâni pământul: 
„Şi a făcut Dumnezeu pe om după chipul Său; 
a făcut bărbat şi femeie. 

Şi i-a binecuvântat, zicând: Creşteţi şi vă 
înmulţiţi şi umpleţi pământul şi-l supuneţi; şi 
stăpâniţi peste peştii mării, peste păsările 
cerului, peste toate animalele, peste toate 

vietăţile ce se mişcă pe pământ şi peste tot 
pământul!»! 

În Eden, omului i s-a dat libertatea de a 
decide între bine şi rău, între util şi 
nefolositor. Prin păcatul neascultării, omul îşi 
depăşeşte condiția  fiinţială,  limitându-şi 
(astfel) libertatea, atrăgând asupra sa plata 
neascultării: moartea. A 

Întemeiat pe credința în Învierea 
Domnului lisus Hristos, pe un Dumnezeu 
personal, creştinismul recunoaşte şi existenţa 
sufletului uman - spiritual şi nemuritor -, 
pentru că: „Sufletul se împărtăşeşte din viaţă, 
pentru că Dumnezeu voieşte ca el să 
trăiască”. Şi viaţa este Dumnezeu creatorul. 

zk zk 


zk 


Omului, chiar şi celui din mileniul meu, 
nu-i place să sufere, să plângă. Ori de câte ori 
are posibilitate să se bucure o face cu 
mulţumire. Bucuria este pentru om ceva 
sublim, de care nu se poate lipsi. Numai 
lumina pentru plante poate fi comparată cu 
acel sentiment de mulţumire sufletească, de 
plăcere trupească, bucuria. Însuşi cuvântul 
Evanghelie înseamnă veste bună şi are 
menirea de a ne bucura duhovniceşte. Fiul 
Omului, lisus Hristos, a adus printre neamuri 


1 Facerea 1, 27-28. 


95 


Pr. dr. LEON DURĂ 


bucuria Întrupării Sale „la plinirea vremii” 
(Galateni 4, 4). 

Bucuriile în sine nu sunt aducătoare de 
necazuri. Domnul lisus Hristos nu le-a 
condamnat. El Însuşi s-a bucurat de toate 
frumuseţile şi prilejurile de veselie, pe care 
lumea - ca operă a Domnului Dumnezeu - le-a 
pus la îndemâna omului. Cităm: „Şi a treia zi 
s-a făcut nuntă în Cana Galileii şi era şi mama 
lui lisus acolo. 

Şi a fost chemat şi lisus şi ucenicii Săi la 
nuntă. 

Şi sfârşindu-se vinul, a zis mama lui lisus 
către El: Nu mai au vin. (...)”! 

lisus cunoştea preceptele Primului 
Testament, se bucura Împreună cu frații săi 
evrei, amintindu-şi (ca Om şi Dumnezeu) de 
ospăţul făcut de Iosif în cinstea fraţilor săi: 
„lar Iosif, văzând printre ei şi pe Veniamin, 
fratele său cel de o mamă cu el, a zis către 
ispravnicul casei sale: Bagă pe oamenii aceia 
în casă şi junghie din vite şi găteşte, pentru 
că la amiază oamenii aceia au să mănânce la 
masă cu mine!”? 

Morala creştină, care pare severă şi 
recomandă lupta împotriva ta însuți, 
cumpătarea, înfrânarea, postul etc., nu este 
(aşadar) împotriva bucuriei. 


1 Ioan 2, 1-3. 
2 Facerea 43, 16. 


96 


ÎMPĂRĂȚIA CERURILOR 


Omul, fiinţă liberă, poate să-şi satisfacă 
plăcerea trupească şi bucuria sufletească în 
chip raţional şi firesc, dar poate să le şi 
pervertească. Singur omul, întrucât nu este 
condus numai de legea naturală a instinctului, 
ci este dotat cu rațiune şi voinţă liberă, are 
posibilitatea căderii, a abuzului dăunător, a 
îmbolnăvirii: sufleteşte şi trupeşte. 

Apropierea binecuvântată dintre bărbat 
şi femeie, în scopul perpetuării vieţii şi a 
împlinirii finţiale a omului pe pământ, este 
izvor de bucurie, „o înălţare şi o răsplată a 
Domnului pentru concursul ce fiinţa vie îl dă 
continuării vieţii în lume. O înălţare a lui până 
la întrezărirea bucuriei fără nume a creaţiei”. 

Numai în măsura în care bucuria este 
laolaltă cu cumpătarea, cu virtutea, cu 
rugăciunea - în viaţa de zi cu zi -, ea devine 
folositoare vieţii şi desăvârşirii duhovniceşti. 

XIII 


Europeni, Vă rog, nu mi-L. luaţi pe 
lisus!... 

Plâng... Şiroaie de lacrimi îmi udă trupul 
muiat de neascultare... Plâng... Vor să mi-L ia 
pe lisus... Vor să-L ducă cu ei în întunericul 
iadului, măsurat de privirile celor pierduţi în 
disperare. 

Oameni ai mileniului trei, nu mi-L luaţi 
pe lisus!... Plâng... Vor să mi-L ia pe lisus, să 
intru într-o stare de somnolenţă spirituală, să- 
mi pierd liniştea sufletului. 

Oameni ai mileniului trei, nu mi-L luaţi 
pe lisus!... 

Plâng... Duhurile rele se agită în jurul 
mădularelor trupului meu. Vederea, gustul, 
celelalte simțuri îmi slăbesc. Toropeala, 
moleşeala neascultării ţin cugetul meu între 
hotarele deznădejdii. 

Pământeni ai timpului meu, nu mi-L luaţi 
pe lisus!... Plâng şi lacrimile calde umezesc 
Chipul lui lisus din icoană. 

- De ce îmi luaţi pe lisus? Am strigat cu 
putere. El este piatra din capul unghiului; 
este piatra pe care a fost zidită Europa 
Creştină. 

- De ce îmi luaţi pe lisus? Lăsaţi-mă să 
petrec cu El bucuria cea fără de margini. 

Europeni, plâng şi-mi privesc sufletul 
gol... Săgeţile mustrării dumnezeieşti aprind 
în mine luminile harului, bucuria de a trăi 
într-o Europă creştină. 

Oameni buni, Vă rog, nu mi-l. luaţi pe 
lisus!... Simt în mine întristarea, lacrima ca 
picurul de sânge. 

- Vă rog, Europeni ai mileniului trei, fiţi 
buni, nu-mi luaţi pe lisus, Domnul nostru, al 
tuturor celor care recunosc de părinte pe 
patriarhul Avraam. 

zk zk 


* 


Într-o Europă secularizată, la început de 
mileniu trei, mă simt obosit de vise 
eshatologice. Liniile parchetului se desfac în 
fire de sârmă ghimpată. Marea Nordului 
suportă greutatea tancurilor ruginite de timp. 
lar eu o iau de la capăt în noaptea pustie, 
gândind la lisus, la ziua de mâine. 

Pe obrazul bătrânului continent au 
apărut riduri adânci provocate de voci 
televizate, de voci pe internet. Sus, arde 
atmosfera unei planete necunoscute de mine. 
O ţin în palmă, oasele de la mână mi se 
îndoaie asemenea fibrelor optice care 
traversează oraşul inundat de vise eshato- 
logice. De la nord, vântul provocat de o moară 
infernală, răstoarnă albumul secolului 
blestemat, secolul douăzeci. Regizorii de farse 

teatrale caută gena umană ascunsă în 
frigidere reci, în care gheaţa devine cenuşă. 
Spectacol dezolant, amintind de o gară în 
flăcări, cu trenuri supravegheate prin telefon. 
Arterele se sparg sub presiunea sângelui 
roşu, prea roşu de atâtea droguri. Buzele 
mele sărută atomul unei flori şi trupul îi simte 
mutaţia genetică. Planeta informatizată se 
scaldă în lumina becului aprins de Tine în 
timp. Chipul lui Dumnezeu străluceşte în ochii 
mei de european. Ce-mi pasă de toată această 
provocare, în care misterul se ascunde în 
salonul oval de la Casa Albă!... Firul roşu 
tulbură pământul plin de disperare. 
zk zk 


* 


Vai, Europa mea!... Încremenesc, lisus nu 
mai merge cu noi printre blocuri... Omul 
(singur) face să cadă ploaie pe uscatul 
asfaltat cu bitum incandescent. Sirena 
vremurilor moderne atrage universul într-o 
moarte lentă. Omul, pe pământul secolului 
XXI, fuge de el însuşi, îndepărtându-se de 
Creator. Fuge speriat de furtuna provocată de 
tehnologia computerului. 

Într-o după-amiază de mai, marmura 
vânătă care acoperă mormântul lui lisus va fi 
frecată cu un disc solar. Pe ţărmul Mării 
Moarte, pe o plaje părăsită, pusnicul - cu 

lacrimi în ochi - va implora mila pentru 
Sodoma şi Gomora. 

Tot în visul meu eshatologic am văzut un 
cer nou şi un pământ nou, în care copiii 
dormeau fericiţi, purtaţi în braţe de roboţi 
ancestrali. Mamele supravegheau de departe 
odraslele (cu oasele) atrofiate de experienţele 
nucleare; amintind haosul dinainte de creaţie. 

Încremenesc!... Aspirina  astâmpără 
febra, dar necredinţa mocneşte în trupul 
decalcefiat. Omul se îndreaptă spre o lume 
artificială, îndepărtându-se de Creator. 
Piscuri promise de ştiinţă se deschid în faţa 
ochilor (lui) obosiţi de neascultare. 

Vai!... În Europa, Marea nu mai era 
albastră. Cerul picura fierbinte pe pământ. 
Liliecii zburau în lumina soarelui provocat de 
oglinzi artificiale; cancerul rodea celula 
umană. Câinii pavau oraşele cu labele lor 
murdare, în navele cosmice urcau în grabă 
vise închise în sicrie reci. Ororile 
holocaustului sugeau ca o meduză seva din 
fructul vieţii, într-o lume a frumosului 
necunoscut. Atunci am auzit o voce satanică, 
zicând: O Europă nouă, O Religie nouă. Şi am 
tăcut gândind la Apostolul Pavel, la Domnul 
lisus Hristos. 

În visul eshatologic, fisiunea nucleară, 
laserul, clonarea, mă făceau să vărs lacrimi 
de durere peste omida căzută din pom. 

O fragedă gură (de fecioară) muşcă 
nesătulă din fructul copt la soarele artificial al 
mileniului trei. Copiii chemaţi de lisus plâng 
soarta omului pe pământ. 

zk zk 


* 


O nouă Europă, O nouă Religie. Ce 
blasfemie!... 

Pacea Domnului tulbură Europa ameţită 
de focul tras de Azazel. Valuri reci de sudoare 
curg pe obrazul continentului răvăşit de 
războaie. Vulcanul Etna stă să erupă din nou 
în inima Europei plină de neînţelegeri 
fratricide. O picătură neagră de cerneală 
acoperă Legea iubirii lăsată de lisus celor 
nevinovaţi. Cuvintele sacre se aud la 
întâmplare în marea forfotă impusă de satan. 
Iarba a fost pârjolită de focul dreptăţii 
profetului Moise. A rămas ţărâna acoperită de 
smocuri care amintesc de focul străin, folosit 
de fiii lui Aaron. Vârtejul de nisip, provocat de 
neascultare, spulberă urma dreptului pe 


pământ. 

- Ce unitate!... Ce Biserică Catolică!... Ce 
Biserică Ortodoxă!... Ce Biserici 
Protestante!... O Europă nouă, O Religie 


nouă. Strigă vocea secularizată a Europei 
îndoliate... 

Unde eşti, Doamne, Slăvite!... Să vezi 
clonarea umană care tulbură creaţia... Inutilă 

insomnia  indiferenţei  noastre!... Veşnicia 
promisă ocoleşte terra. 

Steagul Europei Unită apare, dispare, 
fâlfâie în vântul impus de o istorie greşită. 
Mirosul de carne din hală aminteşte 
călătorului tăcut despre teama de a fi fericit. 
Este ora feliei de pâine înălţată la cer pentru 
cei mulţi. 

Urmăresc călătoria acelui trecător, gust 
odată cu el nevinovăția omului mileniului trei. 
Din întâmplare, izbesc singurătatea, lipsa de 
iubire, cu o fărâmă căzută de pe masa 
locaşului sfânt. Mă prinde amnezia semenului 
meu, rătăcesc tăcut printre blocuri. Steagul 
mai fâlfâie în vântul impus de istorie. Glasuri 
frumoase se aud în tunelul care străbate 
Marea Nordului. Am să privesc de sus, de la 
etaj, forfota impusă de computer. Mă voi 
îmbrăca în haine de gală. Betoniera mai 
umple o scară şi azi..., omul o calcă gândind 
(încă) la Tine. 

zk zk 


* 


Trecătorule - prin Europa mileniului trei 
- vrei să must din visul meu amar?! Ai 
adormit flămând şi gol!... Aerul cosmic ţi-a 
umplut alveolele pulmonare, iarba proaspătă 
s-a topit în trupul tău prăfuit de vicii. 

Trecătorule - prin Europa mileniului trei 
-, de ce ai supărat pacea de pe pământ? Stau 

istovit de a ta apăsare, cad în genunchi să 
spun „Tatăl nostru”. 

Dimineaţa mi-a pierit glasul. Resturi de 
pe lună au căzut pe limba mea; urâsem prea 
mult! In zadar mă muncesc să-mi curăţ 
trupul... Cu frica de a fi departe de Tine, 
rămân ascuns în Univers, cu dorul de aţi 
vorbi, Doamne. 

Trecătorule - prin Europa mileniului trei 
- vrei să muşti din visul meu amar?! Dacă: 
Da! Atunci urmează Lui: „lisus a răspuns şi i-a 
zis: Dacă ai fi ştiut darul lui Dumnezeu şi Cine 
este Cel ce-ţi zice: Dă-Mi să beau, tu ai fi 
cerut de la El şi ţi-ar fi dat apă viel, 

Căci: „Nu poate un om să ia nimic, dacă 
nu i s-a dat lui din cer”?. Europei i-a fost dat 
Fiul Omului: „Tatăl iubeşte pe Fiul şi toate le- 
a dat în mâna Lui”?.„Cine are urechi de auzit, 


să audă”?. 


* 


În toată Europa miroase a motor ars (de 
maşină), pneurile se întrec pe asfalt, natura 
îmbată pământul cu o floare, omul mai taie un 
copac. Nepăsător, cu pete mari pe obraz, 
europeanul mileniului meu se scaldă în necu- 


1 loan 4, 10. 
2 loan 3, 27. 
loan 3, 35. 
t Matei 11, 15. 

noaştere  voită. Natura înţelege misterul 
rămas şi plânge copacul tăiat de o mână 
mută. Omul se apleacă, sărută copacul, 
strânge cămaşa care-l sugrumă. Se uită, 
priveşte pădurea, gândind la proiectul uzinei 
de zahăr. Ce dulce este natura!... Şi fructul 
oprit... Îşi frânge copacul rădăcina, cade pe 
asfalt istovit. 

Miroase a motor ars (de maşină), filmul 
rulează viaţa naturii, se cântă în pustiu jalea 
copacului devenit cherestea, pervaz pentru 
vilă. „Dumnezeul meu, Dumnezeul meu, ia 
aminte la mine, pentru ce m-ai părăsit? 
Departe sunt de mântuirea mea cuvintele 
greşelilor mele”. 

Dirijorul orchestrei se înclină luminat de 
pian. O mână de robot atinge clapele pline de 
rugină. La fiecare atingere sunetele se 
rostogolesc pe planşeul scorojit de visare. Din 
balcon, de acolo de sus, un ropot de aplauze - 
ca o şarje de tun - izbesc involuntar clapele 
computerului deschis. Transformare ludică a 
sângelui care a colorat duna de nisip din 
pustiul ludeei. Povară a căutării lăuntrice. 
Sărmana Europă, Ea este fără lisus!... 

Plânge orchestra sub bagheta dirijorului. 
Bagheta nu are suflet, numai carne de fier. 
Europenii cântă şi continuă să spere, să 
nădăjduiască în venirea Ta, Doamne lisuse. 
„Dar când mergeau ele să  vestească 


1 Psalmul 21, 1. 

ucenicilor, iată lisus le-a întâmpinat, zicând: 
Bucuraţi-vă! Iar ele, apropiindu-se, au cuprins 
picioarele Lui şi s-au închinat. Atunci Iisus le- 
a zis: Nu vă temeţi.”! 

zk zk 


* 


Celulele mi s-au mişcat în trup, într-un 
val al disperării homerice. Într-un incendiu de 
ceaţă şi fum am zburat străpungând cu ideea 
membrane tectonice. Organele îşi căutau 
locul pavat cu mătase, borduri de lumen 
deveneau hotar imaginar, în care scheletul 
desfăcea ochiului necredincios, carnea de pe 
mine.  Sărmana Europă..., îl caută pe 
Dumnezeu. 

Să zburăm ca un fluture fermecat de 
lumina neonului înfiletat. Să zburăm peste 
zidurile acestei generații căzută în 
necunoaştere şi să ajungem la poalele 
Muntelui Sinai. Acolo vom găsi pe Moise, pe 
Ilie şi pe Iisus. 

Privesc prin binoclul necredinței 
spectacolul trist al Europei îngenunchiate de 
Antihrist. Stau rezemat de pomul cunoaşterii 
pentru a şterge sângele de pe caldarâmul 
pătat de istorie. 

„Domnul va judeca pe popoare; judecă- 
mă, Doamne, după dreptatea mea şi după 
nevinovăția mea. 


1 Matei 28, 9-10. 

Sfârşească-se răutatea păcătoşilor şi 
întăreşte pe cel drept, Cel ce încerci inimile şi 
rărunchii, Dumnezeule dreptate. 

Ajutorul meu de la Dumnezeu, Cel ce 
mântuieşte pe cei drepţi la inimă.”! 

Computerul trădează ştiinţa secolelor 
trecute prin inteligenţa lui artificială. Aici, pe 
pământ, trăia omul pentru care venise lisus. 
Taina continua să existe... 

Intr-un praf gros de pirită portocalie, pe 
măsuţa sculptată de Brâncuşi, văd o icoană 
dăruită Europei: este Maica Domnului 
îmbrăcată în negru; plânge pe lisus. Cât se 
poate de firesc, îmi înclin fruntea plină de 
ridurile istoriei pentru a vedea europeanul 
care îşi programează computerul pentru a se 
apropia (din nou) de Tine, Doamne. Dal. Se 
poate. Programul computerului întocmeşte 
sufletul omului care a alergat după Tine de 
mii de ani. De ce n-ar alerga şi în plin 
mileniu trei!... În ultimul timp, omul-european 
s-a mulţumit cu uitarea, lăsându-Te să pleci 
de lângă bătrâna Europă. Acum, perdeaua din 
faţa oglinzii împiedică Chipul Tău să fie văzut 
de mine. Sunt supărat... Incerc să programez 
ordinatorul sufletului meu plin de iubire, plin 
de dragoste pentru Tine... Într-o bună zi, 
Europa va avea nevoie (din nou) de Tine. 

zk zk 


1 Psalmul 7, 8-10. 

* 


În rugăciunea mea, Trupul Tău flagelat 
este fruct curat, cules din pomul vieţii. Chiar 
şi fibrele optice au farmecul florilor de munte, 
răsărite pe stânci singuratice, bătute de vânt. 
Cu mâna plină de căinţă încerc să Te ating, să 
pipăi (precum Toma) Trupul Tău transfigurat. 
Încă puţin şi Te voi atinge!... A rămas icoana 
prin care pot crea partea văzută a Chipului 
Tău întrupat. 

Răsar stele într-o avalanşă de lumină 
cerească, lava solară împroşcă universul cu 
bucăţi de lumină aduse de un Sfânt. Pacea 
iubirii aprinde întreg universul; chiar şi pe 
mine, cel care mă rog să ating Trupul Tău 
transfigurat. 

zk zk 


* 


S-a ofilit universul în mintea mea de om 
păcătos. Morminte funerare, din vremea 
patriarhilor, ameninţă Europa cu un firav os 
de sfânt, de drept al Legii lui Moise. Tulburat, 
aştept să apară luna furată de un nor despicat 
de lumină. Morminte din lespezi de sare 
iuţesc gustul pentru o lume mai bună. Este 
secolul meu, este mileniul trei. Priviţi-l!... O 
vrabie părăsită zboară ameţită de zgomot, un 
câine mecanic aleargă haotic, încercând să 
simtă gust de sânge tomnatic. Figurile din 
ceară, prinse în asfalt, se topesc în fumul 

negru care acoperă metropola. Se trezeşte 
dorinţa omului-european de a aprinde candela 
credinţei. Unde eşti, Doamne! Mileniul meu 
se îndepărtează de Tine. 

zk zk 


* 


Se descompune templul acestei lumi sub 
privirea mea neputincioasă. Fecundat în 
eprubetă, omul mileniului meu devine obiect 
însufleţit. Sufletul lui simte răceala crinului 
înflorit pe mormântul rămas gol. Bucuria 
Învierii lui lisus n-a pierit. 

Se nasc copii mângâiaţi de sticlă, stau în 
chirie, asemenea puiului de cangur. Se 
descompune ziua de mâine a mileniului trei. 
Omul leagă viaţa cu necunoscutul, cu un lanţ 
ruginit, care se poate rupe oricând... Câtă 
detaşare din partea lui!... A uitat de Creator. 
Ce păcat!... Şi eu, european care mai aştepta 
o înviere!... Sunt prins în acelaşi lanţ al 
deşertăciunilor omeneşti. Dar bucuria Învierii 
n-a pierit de pe chipul meu de muritor. 

zk zk 


* 


Am lăsat în urmă, ca pe o vrăjitoare, anul 
două mii. Tristeţea anului (două mii) mă 
doare. De ce nu vii? De ce te duci? An două 
Mii!... Butonul care deschide calea spre 
paradisul omului mileniului trei se află la 

discreţia robotului mecanic. Desigur, vom 
trece dincolo de univers, într-o lume 
fermecată de pace. Spune-mi că voi trăi şi 
dincolo de curcubeu, îmbrăcat în lumina 
serafimilor. Norii grei ai  neascultării 
mileniului meu se vor risipi la auzul chemării 
Tale de Părinte. De aceea sărut oglinda 
lacului cu tei, barda scăpată în trupul de aloe; 
misterul vieţii este în inima mea dăltuită de 
Tine, Doamne al Puterilor. 

Omul aduce visele pe pământ!... În 
întunericul fermecat al gândului, o avalanşe 
de informaţii fugare deznoadă clipa legată de 
eternitate. Printr-o spărtură, făcută în vid, 
omul vede galbenul soare cum se stinge... 
Iadul ne paşte - ca pe poet - dacă nu ne 
întoarcem la Tine. 

În noaptea veşniciei coboară îngerii din 
Cer şi ochii mi se închid de atâta bucurie. 
Continui să urc alături de îngeri; privirea prin 
care mă chemi la Tine, Doamne. 

zk zk 


x 

Trăiesc lângă tine, pământ câştigat prin 
neascultare. Când privesc în oglinda concavă, 
lumea îmi pare ondulată, diformă, plină de 
sânge nevinovat. Nu-mi este sete de adevărul 
ascuns în ţărână şi nici nu vreau să ştiu când 
ne-am născut. Vioara cântă pe note de Bach, 
ziua e bună!... Nimic nu mă mai spăimântă... 

Nici (chiar) centralele nucleare defecte!... Pe 
peretele dinspre apus se joacă umbra cu 
soarele. O pată neagră ameninţă casa în care 
m-am născut - Europa - şi în care vreau să 
trăiesc binecuvântat de Tine, Elohim. 

De-a lungul istoriei, omul a dat cu zarul 
pentru a vedea dacă exişti, Atotputernice. 
Viaţa veşnică luminată de torţele romane a 
rămas  pecetluită în catacombele Romei 
antice. Sceptic şi sfios până la necunoaştere, 
trag timpul mileniilor peste mine, zicându-mi 
că m-am învelit cu binecuvântarea Ta de 
Părinte: „Dumnezeul lui Avraam, Dumnezeu 
lui Isaac, Dumnezeul lui lacob...”. 

Omul mileniului trei trăieşte, percepe 
tehnologia computerului ca pe o 
binecuvântare omenească. El uită să spună şi 
să creadă că Legea primită de Moise (încă) 
este bună, iar iubirea de frate (pentru 
neamuri) este scrisă pe mormântul Invierii lui 
lisus. 

Plec, Doamne, sunt aşteptat de ziua de 
mâine. Răspunsul Tău încă nu-l văd pe 
ecranul computerului; n-a ajuns pe pământ... 
Afară este vânt, proteza de lemn a umanităţii 
îmi chinuie deplasarea pe pământul 
binecuvântat de Tine la începutul creaţiei. Tu 
încă nu ai apărut în ochii mei care Te caută 
cu disperare, Elohim!... Acum, la început de 
mileniu trei. 

* 


Creierul omului mileniului meu îşi 
numără neuronii în tăcere, chinuit de ceva 
straniu, de neînțeles. Ce tainică este lumea 
viselor împlinite!... Hârtia poleită rămâne ne- 
pătată, asemenea cerului poleit de stele care 
ard. O formă goală, încuiată în necunoaştere, 
aşteaptă  izbăvirea..., precum oasele din 
mormânt. Plâng raţiunea stearpă a mileniului 
meu, plămadă a viselor himerice. Se joacă 
omul cu pământul, cu propria-i existenţă. Şi 
Tu taci, Doamne!... Îl laşi să-şi continue jocul 
neascultării adamice. 

zk zk 


* 


Sună telefonul eternității, omul doarme 
pe o stradă asfaltată cu morminte. Cu braţele 
încărcate de tancuri electronice, el rupe 
ramurile de măslin, jucându-le în picioare. 
Fereşte-te de apocalipsă, soldatule 
necunoscut!... Marea cea mare spumegă, este 
tristă, prăpastia dintre om şi Eternitate face 
civilizaţia să sufere de singurătate. Fii tu, 
omule al mileniului meu, fii tu constructorul 
scării care urcă spre Ceruri... Construieşte un 
pod pavat cu lacrimi de sfinţi; tu, omul 
tehnologiei moderne. Apropie nădejdea de 
potirul sfânt, transform-o în bucurie eternă. 
Atunci se va lumina inima cercetătorului 
căzut în necunoaştere. Stâncile se vor preface 

în relicve sfinte. Mirosul de mir de aloe va 
năpădi pământul. Omul va deveni curat şi 
frumos, ca un înger pogorât din Cer, de la 
tine, Dumnezeule Savaot. 

Şarpele ameninţă din nou omul!... Este 
vorba de şarpele (destin) poleit cu ceară de 
albine. Caii mileniului meu aleargă 
cronometraţi de o mână slută. Nu mai ştiu 
cum te cheamă, omule!... Dar să ştii că ai 
greşit. Nu-mi rămâne decât să te ocolesc, 
spaimă a gândurilor eterne. Afurisită cameră 
de gazare, mi-ai umplut sufletul (de european) 
cu miros de carne arsă. Probabil mâine va fi 
altfel... Rămâne de văzut. Privirea îngrijorată 
a sfinților va încerca să învăluie creaţia 
(toată) cu iubirea lui Hristos. Pruncii vor sta 
cuminţi la sânul Maicii Domnului. 

Şarpele ameninţă din nou omul!... De 
data aceasta se înşeală amarnic. Ştiinţa, 
luminată de credinţă, va ridica pe Cain din 
întunericul păcatului  adamic. Omenirea 
pătată de sângele nevinovat a plătit odată; 
apa potopului a spălat pământul călcat de 
necredincioşi. Acum, la început de mileniu 
trei, a venit timpul pocăinţei, al dragostei 
după Tine, Elohim. 


zk zk 
zk 
Închid - din când în când - ochii 
mileniului meu şi văd sirena albastră 

deranjând universul cu strigăte de disperare, 
rostogolite într-un mormânt gol. Mântuitorul 
a Inviat din morţi!... Omul mileniului meu îşi 
imaginează umbre răzvrătite, culcate pe o 
coală nepătată de vise. Straturi de ozon 
opresc ploaia de meteoriți galactici. Puterea 
Cuvântului transformă norii păcatului în 
lumini de curcubeu. A trecut vremea fructului 
putrezit, căzut pe iarba din Eden. A adormit 
satana!... Omul calcă cuminte peste necu- 
noaşterea adamică. Incepe (din nou) să 
vorbească cu Tine, Doamne al Puterilor. 
zk zk 


* 


Sufletul îmi este sufocat de atâta 
neascultare... Nopti îndelungate privesc 
dezordinea lumii în care trăiesc şi 
nădăjduiesc. Numai aripile îngerilor mai aduc 
prospeţime pe pământ. Lumina adusă de ei 
alungă spaima mileniului meu. Sufletul lumii 
este gol, precum gestul meu. Ochiul mi se 
scaldă în umoarea apoasă transformată în 
sânge nevinovat. Şi îmi vine să strig: Vreau să 
gust din starea nemuririi neamului ales!... Pe 
masă sunt flori de alun presărate de îngeri... 
Încerc să visez... Epocile viitoare vor sparge 
geamul vitrinei cu cărţi, în care este ascunsă 
înţelepciunea lumii. Şi vor ieşi pe străzi tinerii 
botezați pentru a cere iertare Înţeleptului 
lumii. 

Oamenii mileniului meu salută anotimpul 
plecat, lăsând totul în puterea nopţii albe. De 
ce au ei frânturi în vorbe şi gesturi de 
împărat?! Arborele metalic a ruginit de mult 
în parc. Cuvânt al duminicii care doarme 
visând, nave care pleacă pe oceanul fără de 
fund; nori negrii - ca cerneala - cad pe 
pământul promis lui Adam. Aceasta este 
imaginea mileniului meu. 

Trecătorule, cu capul îngenuncheat de 
microcipuri, vezi artificiile care fac viaţa 
noastră un chenar negru?! Apropie soarele de 
grădina uitată de timp, adormi privind cerul. 

În ceea ce mă priveşte, mă grăbesc să 
ajung lângă Tine, Doamne. Cu un sărut 
lăuntric, să sărut tot ce am uitat: Iubirea 
Sfântă din Scriptură. 

zk zk 


* 


Blocurile mileniului meu au prins 
rădăcini în beton. Farurile astrelor din 
univers pârjolesc iarba căprioarelor. Pantofii 
elastici ai ignoranței calcă carnea vărgată a 
zebrei lăsată pradă trecătorilor furioşi. E 
toamnă, copiii se apropie de mesteceni. De 
undeva, din morminte, se aude glasul morţii. 
Gândurile încetează să mai mistuie neuronii 
obosiţi. Mileniul meu suferă de necredinţă. În 
dezordinea mileniului trei deschid ochii 
pentru a vedea viitorul umanităţii nelegiuite. 

Lumina confuză din ochii mei vede un Om 
înfăşurat în giulgiu, discutând cu Moise şi cu 
Ilie... Se face lumină pe pământ!... Şi plâng de 
bucurie. Mileniul meu este salvat!... Noul 
Templu din lerusalim este acoperit de slava 
Dumnezeului Savaot. Viitorul se revarsă ca 
aerul proaspăt din Grădina Gheţimani. 
Iubirea inundă întreg Universul. Pacea curge 
dintr-un tei înmiresmat de îngerii Tăi. E 
fericire pe pământ!... Poporul ales cântă mă- 
reţia celui de al treilea Templu, la Ierusalim. 
Acum, la început de mileniu trei. 

Epilog 


„Pocăiţi-vă că s-a apropiat împărăţia 
cerurilor” (Matei 3, 2). 

A ajunge la asemănarea cu Dumnezeu: a 
fi bun, drept; a avea toate virtuțile teologice - 
dragostea, credinţa, nădejdea - trebuie o 
împreună-lucrare: Dumnezeu şi om. lisus 
Hristos cere omului mileniului trei să fie 
asemeni Lui. Fără de păcat! Oare dacă avem 
bunuri materiale ne îndepărtăm de Fiul 
Omului?! Numai săracii se pot apropia de 
Hristos?! Ca şi bogăţia, sărăcia poate să 
îndepărteze pe om de Creator. Când omului îi 
lipseşte ceva, cere la aproapele, iar dacă are 
tot ce-i trebuie, cum este omul bogat al 
mileniului trei, se împrumută numai la Bancă. 
Având tot ce-i lumesc, bogatul consideră 
inutilă rugăciunea către Dumnezeu. Greu!... 
lisus ne invită la viaţa trăită de Adam şi Eva 
în Grădina Eden, înainte de căderea lor în 
păcatul  neascultării, când viaţa lor era 
comuniune, iubire, fericire fără de moarte, 
faţă către faţă cu Dumnezeu. 

După alungarea din Eden, omul şi-a 
clădit o viaţă artificială, căutând să găsească 
clipa plăcerii efemere cu preţul îndepărtării 
de Creator. Această comportare este specifică 
şi omului mileniului trei. Falsa libertate, de 

care zice că se bucură,îl îndepărtează de el 
însuşi, de părticica divină sădită în el, de 
propria-i conştiinţă. Mai aproape este de om 
plăcerea vieţii pământeşti, decât plăcerea 
vieţii cereşti. Numai cine iubeşte poate 
renunţa! Oare nu poate omul mileniului trei 
cu două deodată? Răspunsul l-a dat Domnul 
lisus Hristos, spunând (celor de atunci, celor 
de astăzi şi celor de mâine) că nu putem sluji 
lui Dumnezeu şi lui Mamona în acelaşi timp. 
Omului mileniului trei îi rămâne de îndeplinit 
îndemnul proorocului loan: 

„Pocăiţi-vă că s-a apropiat împărăţia 
cerurilor”. 

